« Ego Gaufridus , decanus , et universitas Capituli Carnotensis presentibus et futuris notum facere curavimus quod Hugo de Galardone , cum homines Beate-Marie , in quos nichil juris habebat , Robertum , filium Hugonis de Gaisvilla , et Garinum , Ernaldi filium , nimis duriter tractasset , utrumque oculis et genitalibus privando , tandem a nobis et a predictis hominibus nostris eorumque cognatione hujusmodi satisfactionis remedio veniam obtinuit , sicque inter utramque partem pax composita est , et securitas hinc et inde restituta est atque firmata : prefatus siquidem Hugo censui quinque solidorum quem nobis annuatim tam ipse quam pater suus reddere solitus erat censum triplicem adjecit , sicque , in summa , viginti solidos firmissime pepigit Capitulo Beate-Marie , singulis annis , in festivitate sancti Remigii , a se et ab heredibus suis , qui sibi in Galardonis dominationem succederent , in perpetuum persolvendos . Hoc autem fecit , tum pro bono pacis , tum pro pascuis sibi a Capitulo concessis , ut ea deinceps liberius et quietius tam ipse quam heredes sui possiderent quamdiu pretaxatam census summam , viginti scilicet solidos , annuatim , ut dictum est , Capitulo persolverent . Prenominatis vero hominibus nostris , quibus tam tristem atque probrosam membrorum mutilationem intulerat , hanc rependit honorificentiam , solatiumque miserie , atque inopie relevationem : amborum quippe , nunc illius nunc istius , manibus manus suas interserens , utrique ipse hominium fecit duosque illis annone modios equipollentis annone refectorii nostri , unicuique suum , dum uterque viveret , pepigit se annuatim daturum , in festivitate sancti Remigii ; quod si alterum eorum mori contingeret , superstiti unum modium , in predicta festivitate , annuatim exsolveret . Preterea plerique militum ejusdem Hugonis , eadem de causa qua et dominus suus , sepedictis Roberto et Garino et quibusdam consanguineis eorum hominia fecerunt . Actum in capitulo nostro anno dominice incarnationis MºCºLXºIXº . Quod ut ratum et stabile permaneret , placuit scripto mandari et sigillo Beate-Marie communiri . Nomina vero eorum qui huic rei interfuerunt placuit subscribi : Gaufridus , decanus ; Amauricus , precentor ; Gislebertus , subdecanus ; Richerius , succentor ; Robertus , cancellarius ; Milo , archidiaconus ; Mathias , archidiaconus ; Gauterius , archidiaconus ; Robertus , archidiaconus ; Ernaldus , archidiaconus ; Gaufridus , prepositus ; Raherius , prepositus ; Haimo , capicerius ; Hubertus , camerarius ; Garinus , presbyter ; Guillelmus , presbyter de Nogento ; Lambertus , presbyter ; Henricus , presbyter ; Willelmus de Jureio ; Fulcherius , presbyter ; Herbertus , presbyter ; Briennius , presbyter ; Gislebertus , diaconus ; Nivelo , diaconus ; Gislebertus , diaconus ; Gaufridus , diaconus ; Guismondus , diaconus ; Milo , subdiaconus ; Gervasius , subdiaconus ; Balduinus , subdiaconus ; Nicholaus , subdiaconus ; Hugo , subdiaconus ; Guido , subdiaconus ; Henricus , subdiaconus ; Godefridus , subdiaconus ; Aucherius , subdiaconus . Ex parte autem sepedicti Hugonis interfuerunt isti : Robertus de Specula ; Willelmus , prepositus de Galardone ; Petrus , presbyter . »

Gaufridus

Carnotensis

Hugo de Galardone

Beate-Marie

Robertum

Hugonis de Gaisvilla

Garinum

Ernaldi

Hugo

Beate-Marie

Galardonis

in festivitate sancti Remigii

Hugonis

Roberto

Garino

Beate-Marie

Gaufridus

Amauricus

Gislebertus

Richerius

Robertus

Milo

Mathias

Gauterius

Robertus

Ernaldus

Gaufridus

Raherius

Haimo

Hubertus

Garinus

Guillelmus

Nogento

Lambertus

Henricus

Willelmus de Jureio

Fulcherius

Herbertus

Briennius

Gislebertus

Nivelo

Gislebertus

Gaufridus

Guismondus

Milo

Gervasius

Balduinus

Nicholaus

Hugo

Guido

Henricus

Godefridus

Aucherius

Hugonis

Robertus de Specula

Willelmus

Galardone

Petrus


« Ego Gaufridus , decanus , et universitas Capituli Carnotensis , presentibus et futuris notum facere curavimus , quod controversia que inter nos et servientem nostrum Guillelmum , majorem de Maigneriis , orta erat , super molendino de Valcellis et prato quod eidem molendino proximum est , tali demum compositione ad pacem et concordiam est redacta : concessimus siquidem prenominato majori predictum molendinum , cum molta consueta , hereditario jure possidendum , tali scilicet tenore ut ipse et heredes sui , sibi in ejusdem molendini possessionem successuri , Capitulo , singulis annis , pro modiatione , persolvant vi modios annone , talis qualem accipiemus ab aliis quibus commissa sunt vel erunt cetera Capituli molendina . Ipse autem abjuravit pratum supradictum et concessit illud Capitulo libere et quiete perpetuo habendum . Actum in capitulo nostro , anno Dominice incarnationis MºCºLXIXº . Quod ut ratum et stabile permaneat presenti cyrographo et auctoritate sigilli Beate-Marie placuit roborari . »

Gaufridus

Carnotensis

Guillelmum

Maigneriis

Valcellis

Beate-Marie


« Ego Wuillelmus , Dei gracia , Senonensis archiepiscopus et apostolice sedis legatus , notum fieri volo presentibus et futuris contencionem quandam , que inter canonicos Beate-Marie Carnotensis matris ecclesie et Raherium de Montiniaco diu duraverat , coram nobis decisam et transactione que infra scribitur terminatam . Concesserat et in perpetuum donaverat Odo et filius ejus Raherius canonicis decimam et primicias tocius Gaudi-Thesaurarii , a vado Tronelli usque ad propriam terram Oigniaci , et tocius juvenis foreste , cum crescentiis suis . Quia vero predictus Raherius , predicti Odonis filius , huic concessioni et dono , tempore nostro , in quibusdam contrarius , in quibusdam consentiens erat , ipsum et canonicos , in presentia nostra , compositione que sequitur in idem fecimus consentire . In territorio Nove-Fontenelle canonici primicias et decimas ex integro percipient , sicut et ante diem transactionis hujus , sine contradictione aliqua , percipere soliti erant . Illud et adjiciendum est quod Raherius vel ejus successor , pro censu de Fontenella , singulis annis , xx solidos , in festo sancti Remigii , canonicis Beate-Marie persolvet . In ceteris autem locis qui infra predictos terminos continentur , terragium simul et decima per cam pipartiarium Raherii et successoris ipsius , qui fidelitatem , singulis annis , canonicis jurabit , in unam grangiam , vel , si una non sufficiat , in duas , competentibus locis , constructas , congerentur , ut , trituratis messibus , terciam partem tam grani quam straminis habeant , reliquas duas Raherius aut successor ejus sibi tollat ; et , ad edificationem grangie , cum res ad ipsos devenerit , canonici terciam partem mittent , Raherius vel successor ejus duas . Licebit autem canonicis , si voluerint , servientem proprium ibi habere , qui partem eorum custodiat et fidelitatem Raherio , si exegerit , faciat . Hanc autem terciam partem suam canonici Raherio clerico , predicti Raherii filio , sub annua pensione duorum modiorum annone , in vita sua concesserunt , ita ut modium hibernagii et modium avene canonicis persolvat . Post decessum autem Raherii clerici , de tercia parte sua canonici , secundum predictas conditiones , quod voluerint facient . Fiet autem in loco competenti ecclesia et cimiterium , cui ecclesie presbyter de Fontenella , per se vel per capellanum suum , deserviet . Decedente autem presbytero de Fontenella , alius in ecclesia nova illa , per manum Raherii clerici , si facultas ecclesie suppetat , substituetur . Si vero superstes non fuerit , predicti canonici predictam ecclesiam cuicumque voluerint assignabunt . Sciendum est quod si quis in illo cimiterio , vel in grangia canonicorum et Raherii , excessum fecerit qui ad ecclesiasticam pertineat censuram , episcopus et canonici condignam inde faciant vindictam . Supradicte compositioni curavimus adjicere quatinus , si canonici adversus Templarios de Arevilla , in territorio prenominato , aliquid acquisierint , acquisitio illa dimidia erit canonicorum et dimidia Raherii clerici . Ut autem predicta compositio inviolabiliter et inconcussa conservetur , scriptis eam mandari fecimus et sigilli nostri auctoritate communire curavimus . Actum Carnoti , in palatio episcopali , anno ab incarnatione Domini MºCºLXºIXº , astantibus personis Carnotensis ecclesie et aliis quampluribus quorum nomina notare duximus , videlicet : Gaufrido , decano ; Amalrico , cantore ; Gisleberto , subdecano ; Richerio , succentore ; Milone , archidiacono ; Roberto , cancellario ; Ernaldo , archidiacono ; Roberto , archidiacono ; Gaufrido , preposito ; Raherio , preposito ; Fulcherio , sacerdote ; Herberto , sacerdote ; Willelmo de Novigento ; Gaufrido Bonello ; Gisleberto de Fontanis ; Roberto Pajot ; Balduino de Charisi ; Nicolao Subdecani ; Aucherio Cancellarii ; Raherio de Montiniaco ; Odone , filio ejus ; Raherio , clerico ; Willelmo Fremillum ; Bernardo Decano . »

Wuillelmus

Senonensis

Beate-Marie Carnotensis

Raherium de Montiniaco

Odo

Raherius

Gaudi-Thesaurarii

Tronelli

Oigniaci

Raherius

Odonis

Nove-Fontenelle

Raherius

Fontenella

Beate-Marie

Raherii

Raherius

Raherius

Raherio

Raherio

Raherii

Raherii

Fontenella

Fontenella

Raherii

Raherii

Templarios de Arevilla

Raherii

Carnoti

Carnotensis

Gaufrido

Amalrico

Gisleberto

Richerio

Milone

Roberto

Ernaldo

Roberto

Gaufrido

Raherio

Fulcherio

Herberto

Willelmo de Novigento

Gaufrido Bonello

Gisleberto de Fontanis

Roberto Pajot

Balduino de Charisi

Nicolao Subdecani

Aucherio Cancellarii

Raherio de Montiniaco

Odone

Raherio

Willelmo Fremillum

Bernardo Decano


« Gaufridus , Beate-Marie Carnotensis decanus , et universitas Capituli Carnotensis , omnibus ad quos littere iste pervenerint , in Domino salutem . Que acta sunt scripto placuit commendare , ut qui ea viderint et legerint memoriter teneant et eadem prolata in medium omnem litis materiam in futurum decidant . Sciant itaque universi , tam presentes quam futuri , quod Matheus de Rufin decimam de Busseto , quam particulariter a Terrico Havart et a fratre ejus Garino , presbytero , et exinde a Willelmo , majore de Vilemout , et Gilone , fratre ejusdem Willelmi , libere et pacifice acquisitam , diu possederat et tenuerat , pie recordationis affectu , Capitulo Beate-Marie Carnotensis liberam et integram , prout eandem habuerat , in elemosynam erogavit ; existente plegio immunitatis Radulfo de Booleto , sub cujus garentia predicta decima continetur ; Petronilla de Rennencort , sorore prefati Mathei , idipsum plegiante et concedente ; utpote sub cujus etiam tutela garantie decima esse comprobatur . Qui , in signum libere immunitatis et benigne concessionis , altare beate Marie propriis manibus humiliter tetigerunt . Ut autem concessioni huic firmiter obligarentur et ne hujus compositionis in futurum possent subterfugere veritati , in rei memoriam , unicuique predictorum , Radulfi scilicet et Petronille , vi nummi singulis annis distribuentur , qui a die Jovis-Absoluti , usque ad completas ferias Pasche , in perpetuum persolventur . Ex parte Capituli hii testes extiterunt : Gaufridus , decanus ; Gislebertus , subdecanus ; Willelmus , succentor ; Gislebertus , camerarius ; Vincentius , comitis prepositus ; Robertus de Campis ; Willelmus Champelin ; Goslenus , major de Magneriis ; Raginaldus , major de Moncellis ; Fulcherius , major de Amiliaco . Ex parte domni Mathei hii testes adfuerunt : Hugo de Fai ; Radulfus de Orfin . »

Gaufridus

Beate-Marie Carnotensis

Carnotensis

Matheus de Rufin

Busseto

Terrico Havart

Garino

Willelmo

Vilemout

Gilone

Willelmi

Beate-Marie Carnotensis

Radulfo de Booleto

Petronilla de Rennencort

Mathei

beate Marie

Radulfi

Petronille

Gaufridus

Gislebertus

Willelmus

Gislebertus

Vincentius

Robertus de Campis

Willelmus Champelin

Goslenus

Magneriis

Raginaldus

Moncellis

Fulcherius

Amiliaco

Mathei

Hugo de Fai

Radulfus de Orfin


« Quod ad noticiam plurimorum pervenire volumus , provida deliberatione litteralibus monumentis mandare decrevimus . Sciat igitur presens etas omniumque futurorum secutura posteritas Hugonem de Boteneio , suorum concessione filiorum , Willelmi videlicet et Otranni , et Aremburgis uxoris Willelmi primogeniti , et Roberti filii ejusdem Willelmi , quadraginta duos terre agripennos , apud Nemus-Richoldis , Carnotensi ecclesie Beate-Marie atque Amaurico , ejusdem ecclesie precentori , donavisse , duodecim quidem ab omni consuetudine quietos . Ex illis autem , duodecim decem hominum hospitationi , undecim vero presbytero ejusdem ville , majori duodecim , reliquos vero triginta , quorum oblate communes debebant esse Hugonis et Amaurici precentoris , concessit Hugo et filii ejus Willelmus et Otrannus , et Aremburgis uxor Willelmi , et Robertus , filius ejusdem Willelmi , ecclesie Carnotensi et Amaurico ejusdem ecclesie precentori , ita quod Amauricus vel ejus successor Hugoni supranominato vel ejus heredi duos modios avene , ad mensuram de Nogento , pro modiatione , annuatim , in Pascha , persolvat ; tali siquidem pactione quod si terra illorum triginta agripennorum operata fuerit , Hugo vel ejus heres decimam exinde habeat . Preterea donavit Hugo et filii ejus , Willermus scilicet et Otrannus , et Aremburgis uxor Willelmi , et Robertus filius ejus , quoddam nemus quod est juxta pleseium de Nemore-Richeudis , a via que est juxta agripennos usque ad aliam viam que vadit a Nemore-Richeudis ad Bogleinval , et desubtus usque ad terras operatas , Amaurico precentori et ejus successoribus , ita quod Amauricus vel ejus successor Hugoni supradicto vel ejus heredi duos solidos pro censu , in festo sancti Remigii , singulis annis , reddat . Huic autem concessioni affuerunt ex utraque parte testes ; ex parte Hugonis affuerunt : Herveus de Cureto ; Hubertus de Herluat ; Giroudus major ; ex parte precentoris affuerunt : Paganus de Maerolis ; Radulfus de Cureto ; Robertus de Trembleio ; Vitalis ; Petrus , clericus precentoris . »

Hugonem de Boteneio

Willelmi

Otranni

Aremburgis

Willelmi

Roberti

Willelmi

Nemus-Richoldis

Carnotensi

Beate-Marie

Amaurico

Hugonis

Amaurici

Hugo

Willelmus

Otrannus

Aremburgis

Willelmi

Robertus

Willelmi

Carnotensi

Amaurico

Amauricus

Hugoni

Nogento

Hugo

Hugo

Willermus

Otrannus

Aremburgis

Willelmi

Robertus

Nemore-Richeudis

Bogleinval

Amaurico

Amauricus

Hugoni

Hugonis

Herveus de Cureto

Hubertus de Herluat

Giroudus

Paganus de Maerolis

Radulfus de Cureto

Robertus de Trembleio

Vitalis

Petrus


« Quum nonnullas rerum gestarum propter scriptorum inopiam oblivione non dubium est aboleri , magnis ac sapientibus viris visum est que in suis gesta temporibus in subsecuturis etiam vellent inconcussa manere , litterarum assignatione posteris relinquendo ab oblivionis interitu defendere . Hanc igitur providentiam approbantes , ego Gaufridus , decanus , et universitas Capituli Carnotensis non solum presentium sed et posterorum noticie scribendo tradere curavimus qualiter terminata fuerit controversia que super campiparte et decima guesdiorum Ebrardiville orta erat , inter venerabilem fratrem nostrum Almauricum , precentorem ecclesie nostre , tunc temporis predicte precarie procuratorem , et Ansoldum , ejusdem ville prepositum . In curia siquidem incliti regis Anglorum Henrici , apud Montem-Fortem , a ministris ejusdem curie firmiter definitum est , et a prefato Ansoldo et filiis ejus , fide interposita , confirmatum quod idem Ansoldus et ejus heres de campiparte et decima guesdiorum Ebrardiville quartam solummodo partem a ministro procuratoris Carnotensis ecclesie , singulis annis , accipiet ; reliquas vero tres partes ecclesie nostre procurator in integrum habebit , tali scilicet tenore ut , duobus vel tribus milibus guesdiorum collectis , si Ansoldo vel heredi suo placuerit suam quartam partem accipiat et itidem quartam partem cum totum fuerit collectum . Deinde sepedictus Ansoldus , et Beatrix , uxor ejus , et filii ejus Robertus et Gaufridus , et Almauricus in capitulum nostrum venerunt et rem , ita ut dictum est , in curia regia apud Montem-Fortem , actam esse recognoverunt atque concesserunt . Insuper Ansoldus et duo filii ejus Robertus et Gaufridus eandem rem se firmiter observaturos esse juraverunt . Acta sunt hec anno incarnationis Dominice MºCº septuagesimo primo . Que ut rata et stabilia permanerent presentis cyrographi testimonio et auctoritate sigilli Beate-Marie placuit roborari . »

Gaufridus

Carnotensis

Ebrardiville

Almauricum

Ansoldum

Anglorum Henrici

Montem-Fortem

Ansoldo

Ansoldus

Ebrardiville

Carnotensis

Ansoldo

Ansoldus

Beatrix

Robertus

Gaufridus

Almauricus

Montem-Fortem

Ansoldus

Robertus

Gaufridus

Beate-Marie


« Alexander episcopus , servus servorum Dei , dilectis filiis decano et Capitulo Carnotensis ecclesie , salutem et apostolicam benedictionem . Pontificalis auctoritatis providentia exigit et pastoralis sollicitudo requirit ut cunctorum invigilemus profectibus et ad ea studio tocius sollicitudinis aspiremus que ad ecclesiarum pertinent incrementum ; quia laudabilis est et commendanda providentia prelatorum cum ecclesiis salubri regimine provident et earum statum dirigere satagunt et conservare illesum . Intelleximus autem quod venerabilis frater noster Willelmus , Senonensis archiepiscopus , apostolice sedis legatus , cognoscens dolum et fraudem que in tractandis et disponendis redditibus ecclesie vestre ab infidelibus ministris fiebat , consilio et conniventia tocius Capituli vestri , statuit et ordinavit ut duo , tres , quatuor , vel plures numero , juxta competentem prebendalium proventuum estimationem , sibi ad invicem adjungantur , qui partes sorti sue deputatas , servata honestate , procurent , et de tuendis , fovendis atque juvandis qui in sua sunt ditione terrarum colonis curam fidelissimam gerant ; et , ne circa injunctam sibi sollicitudinem minus solliciti aut negligentes existant , omnes justicias que seculares appellantur et que solent ad prepositos pertinere , sive terrarum , seu rusticorum , in canonicorum jura transfudit , ita ut pro nullo penitus forisfacto liceat preposito quempiam ex rusticis summonere vel justiciare . Si autem aliquis eorum tam temerarius extiterit ut eidem redditus suos tempore quo debentur non solvat , illum prepositus justiciabit et emendationem forisfacti sibi soli vendicabit . Sane si quis rusticorum cuilibet extraneo injuriosus fuerit , clamor ad canonicos deferatur . Presentatio autem presbiterorum in ecclesiis que vacaverint canonicorum pariter et prepositi erit , et si prepositus noluerit aut dissimulaverit interesse , canonici quod suum est nichilominus exsequantur . Presbiter vero qui fuerit presentatus fidelitatem prestabit utrisque . Sane predictus archiepiscopus , volens constitutionem ipsam ratam et firmam manere , omnia que prescripta sunt in prepositura quam detinebat observari decrevit , et de ceteris preposituris , censivis quoque , atque precariis idipsum similiter censuit observandum , cum illos qui eas detinent contigerit ex hac vita decedere , vel forte illas quoquo modo dimittere . Preterea ab eodem statutum est et ordinatum ut qui ante hanc institutionem canonici facti , anno ad minus dimidio mansionarii in vestra civitate non fuerint , centum solidos minus quam mansionarii annuatim consequantur . Eos autem qui futuri erunt canonici nichil de prebenda preter quadraginta solidos , si mansionarii non fuerint , esse percepturos constituit , his quos excepistis duntaxat exceptis . Additum est etiam quod hec particio prebendarum quinquennalem terminum debeat obtinere et hii quibus hec data est et collata potestas cum subjectis modeste agere , non eis calumpniam imponere , nec ipsos opprimere angariis debeant , aut immoderate gravare . Quam siquidem institutionem , prout superius dictum est , ratam et fimam habemus et auctoritate apostolica confirmamus . Ad hec libertatem claustri vestri , sicut in privilegiis regum Francie continetur , et antiquam et rationabilem consuetudinem ecclesie vestre , scilicet quod homines et hospites ipsius ecclesie in tota civitate et episcopatu vestro de omnibus mercationibus ad suum et familie sue usum pertinentibus , nullam , vendentes vel ementes , consuetudinem seu theloneum reddant , nichilominus auctoritatis apostolice duximus robore confirmandam . Statuentes , etc . . . . . Datum Tusculani , vi idus aprilis . »

Alexander

Carnotensis

Willelmus

Senonensis

Francie

Tusculani


« Alexander episcopus , servus servorum Dei , dilectis filiis Gaufrido , decano , et canonicis Carnotensis ecclesie , tam presentibus quam futuris , canonice substituendis , in perpetuum . Ideo sumus , quamquam immeriti , ad universalis ecclesie regimen superna providentia deputati , ut pro singularum ecclesiarum statu sollicitudine debeamus pastorali satagere et eas contra pravorum incursus apostolice tuitionis patrocinio communire , ne malignorum incursibus exponantur , si ad eorum defensionem apostolice sollicitudinis providentia minus diligens fuerit vel remissa . Eapropter , dilecti in Domino filii , considerato fervore devotionis vestre quam circa nos et Romanam ecclesiam geritis , vestris justis postulationibus clementer annuimus , et ecclesiam vestram , in qua estis divino obsequio mancipati , sub beati Petri et nostra protectione suscipimus et presentis scripti privilegio communimus : statuentes ut quascumque possessiones , quecumque bona eadem ecclesia in presentiarum juste et canonice possidet , aut in futurum , concessione pontificum , largitione regum , vel principum , oblatione fidelium , seu aliis justis modis , prestante Domino , poterit adipisci , firma vobis vestrisque successoribus et illibata permaneant . In quibus hec propriis duximus exprimenda vocabulis : Gualdum-Sancti-Stephani , et ecclesiam , et omnes decimas ejusdem Gualdi ; villamque que dicitur Disconfectura , cum ecclesia ibidem constituta : ecclesiam de Fontanella ; ecclesiam de Boferi ; ecclesiam de Poli , cum capellis et omnibus ad eas pertinentibus et decimis ; Carnoti , ecclesiam Sancti-Saturnini cum omnibus pertinentiis suis ; ecclesiam Sancti-Leodegarii-de-Alberiis , sicut a Willelmo , Senonensi archiepiscopo , apostolice sedis legato , curam et administrationem Carnotensis ecclesie gerente , libera et absoluta ab omni jurisdictione archidiaconi , Capitulo in perpetuum donata est et concessa , Milone , archidiacono , in cujus erat archidiaconatu , conniventiam et assensum prebente ; preposituram de Alvers ; preposituram de Unigradu ; preposituram de Masengi ; preposituram de Normannia , cum hominibus , villis , territoriis , ecclesiis , capellis , decimis et terragiis et aliis consuetudinibus et libertatibus , et omnibus ad easdem preposituras pertinentibus . Ad hec presenti decreto sancimus et auctoritate apostolica arctius prohibemus ne quis in civitate vestra vel suburbiis sibi contiguis , absque auctoritate et assensu episcopi vestri et vestro , ecclesiam , capellam , oratorium vel cymiterium construere audeat , salva apostolice sedis auctoritate . Insuper etiam nichilominus districte presenti pagina prohibemus ne alicui liceat parrochianos Carnotensis ecclesie excommunicatos vel nominatim interdictos pre vobis ad divina officia aut ad sepulturam recipere , vel eis , absque satisfactione congrua , absolutionis beneficium indulgere . Libertates quoque seu immunitates , sive a romanis pontificibus , sive ab episcopis vestris , vel etiam a regibus et principibus , vobis et ecclesie vestre indultas , et antiquas et rationabiles consuetudines ipsius ecclesie confirmamus et eas decernimus obtinere perpetuam firmitatem . Decernimus ergo , etc . . . . . . .

Alexander

Gaufrido

Carnotensis

Romanam

Petri

Gualdum-Sancti-Stephani

Gualdi

Disconfectura

Fontanella

Boferi

Poli

Carnoti

Sancti-Saturnini

Sancti-Leodegarii-de-Alberiis

Willelmo

Senonensi

Carnotensis

Milone

Alvers

Unigradu

Masengi

Normannia

Carnotensis


« In nomine sancte et individue Trinitatis . Ego Odo Borrelli de Curtalano omnibus tam presentibus quam futuris notum fieri volo et scripti presentis attestatione confirmo quod dono Deo et canonicis Beate-Marie Carnotensis matris ecclesie et Richerio , archidiacono , fratre meo Hugone donante et concedente , et Berta uxore mea et filio meo Hugone concedente , duodecim carrucatas terre , unamquamque novem modietarum , in silva que vocatur Gaudus-Sancti-Stephani , et ipsi communicant michi decimam ejusdem , terre que ipsorum erat . Reliqua vero decima tocius Gaudi propria remanet Beate-Marie Carnotensis ecclesie , hoc pacto : hospites omnes canonicorum erunt soluti et quieti , quorum unusquisque terciam partem agripenni terre ad hospitalicium suum habebit . In hospitibus et in hospitaliciis eorum , sicut supradictum est , nichil habebo nec heredes mei , nec justiciam , nec aliud , nisi medietatem furni et quarrarium unum per annum , et talleiam quarto anno , de quibus plenius loco suo dicetur . Terra vero forinseca , que extra hospitalicia est , et quicquid inde proveniet , commune erit inter me et heredes meos et canonicos , videlicet terragium , decima , oblite , venditiones , census pratorum , forifacta , emendationes et placita ; que emendationes et placita predicte terre ibi fient , et non alibi , per majorem communem ejusdem terre . Furnus vero de quo supra memini , et molendina et stagna que ibi fient , communia erunt et communi expensa fient , ita : si canonici submonuerint me aut heredes meos ut faciamus et noluerimus , ipsi faciant et totum redditum habeant , donec medietatem expense de nostro proprio eis reformemus . Ad molendina que ibi fient molent hospites quamdiu poterunt ; cum autem non poterunt , molent ad mea molendina , videlicet ad molendinum Fontium , vel ad molendina Curtalani , et ibi expectabunt per diem et noctem , et , si tunc non poterunt molere , eant quo voluerint . Si autem aliquis accusabitur de molta forifecisse , purget se sola manu coram majore terre et sit quietus ; quod si noluerit aut non poterit , reddat duplicem moltam tantum . Molendinarius tamen jurabit quod non delocabit eos , nec scienter injuste tractabit . Homines ejusdem terre pedagium michi reddent more aliorum . Si tamen contigerit emendare pro uno forifacto , non possum plus quam quinque solidos accipere . Si autem inde accusatus voluerit se purgare quarta manu , licebit , et hoc Curtalani , nec alibi . Jurabit autem pedagiator sicut molendinarius , quotienscumque mutabitur , quod nullum scienter accusabit injuste . Talleia supramemorata sic fiet : quarto anno submonebo canonicos per majorem ejusdem ville et facient talleiam convenientem , de qua habebo medietatem , et ipsi aliam . Aliam talleiam non facient pro me nec pro heredibus meis , nisi voluerint , nec etiam pro redemptione corporis mei . Quotienscumque vero ipsi talleiam fecerint , dimidia erit mea . Quarrarium vero supradictum non mittam nisi securo loco , videlicet ad Castridunum , vel ad Vindocinum infra Lidum , vel ad Montem-Dublellum , vel ad Mummiralium , vel ad Braotum . Ad eadem loca meam partem annone ejusdem prefate terre deferent , si voluero , nec ultra . Ecclesia vero et omnia parrochialia , oblationes scilicet et primicie canonicorum , sunt proprie . Major vero ejusdem terre erit meus ligius et heredibus meis de meo feodo , et erit ligius canonicorum de suo feodo , salva fidelitate mea : qui major numerabit in augusto . Ponent tamen canonici , si voluerint , famulum suum , qui custodiet res suas quando major numerabit in agris et in grangia , et ego meum et heredes mei , si voluerimus . Feodum majoris est farrago de grangia , terreata annone post paleam et caude annonarum bene exquisitarum . De unoquoque hospite qui lucrabitur bobus , non bove , mina annone ; de aliis dimidia . Stramen grangie remanet michi et canonicis . De isto feodo tenet a me medietatem et a canonicis aliam . De hospitibus et eorum hospitaliciis totum a canonicis feodum , sicut supradictum est . Grangia communi expensa fiet , et trituratores communiter ponemus , ego et heredes mei medietatem , et canonici aliam , qui facient nobis fidelitatem . Ego Hugo , Castriduni vicecomes , de cujus feodo est Gaudus-Sancti-Stephani , istud donum concedo , et , pro posse meo , garandabo , et ut in perpetuum ratum permaneat , sigilli mei impressione corroboro . Ego Odo Borelli pactum istud feci ; posco hoc scriptum sigillo Capituli communiri . »

Odo Borrelli de Curtalano

Beate-Marie Carnotensis

Richerio

Hugone

Berta

Hugone

Gaudus-Sancti-Stephani

Gaudi

Beate-Marie Carnotensis

Furnus

Fontium

Curtalani

Curtalani

Castridunum

Vindocinum

Lidum

Montem-Dublellum

Mummiralium

Braotum

Hugo

Castriduni

Gaudus-Sancti-Stephani

Odo Borelli


« Robertus , Dei gracia , Majoris-Monasterii humilis minister , et omnis ejusdem monasterii conventus , Gaufredo , Dei gracia , Carnotensis ecclesie decano , et universitati Capituli , in perpetuum . Quecumque jurgiorum prestant materiam et in ecclesia Dei contentiones excitant et lites , summa diligentia et cura debent , pro posse suo , boni viri deprimere , et ne servi Dei ambiguam jurgandi fortunam incidant , quantum in ipsis est , formam negotiis , fatum litibus , causis exitum commodare . Inde est quod notum fieri volumus universis , tam futuris quam presentibus , quod nos odiosas Deo et nobis contentiones que inter monasterium Sancti-Martini-de-Valle et ecclesiam Beate-Marie Carnotensis orte erant , ex occasione quarumdam comestionum ac potuum que a fratribus nostris , canonicis et clericis predicte ecclesie , in quibusdam processionibus exhiberi solebant , sopire penitus intendentes , transigendo potius quam diffiniendo , ad pacis et concordie finem venire curavimus . In Pascha Domini , secunda feria , preparabant ex more monachi Sancti-Martini canonicis et clericis qui ad processionem veniebant panem , carnes et vinum , ut exinde qui vellent comederent ; in Rogationibus potum ; in festo sancti Martini Estivalis potum similiter et quosdam artificiales panes quos canistrellos vocant ; in festo sancti Martini Hyemalis item potum ; quorum , ut diximus , occasione , et monachorum quies turbari et ordo confundi et nonnumquam scandala , dissensiones , rixe solebant oriri . Ad commonitionem et consilium tandem prudentium ac religiosorum qui aderant , utraque partium a lite recedens , in dominum Willelmum , Senonensem archiepiscopum , compromisit , et quicquid inde statueret concordi omnium voluntate concessit . In primis dixit ut monachi nostri jus ecclesie Carnotensis recognoscerent in predictis , et quia eo anno cessaverant a ciborum illorum et potuum prestatione , satisfactionem illam , quam jus vel rectum facere vulgariter appellant , Capitulo prestarent ; quod et factum est per manum Willelmi , tunc prioris Sancti-Martini , presente majore priore monasterii nostri et jubente . Adjecit et dicto suo ut nichil deinceps in predictis processionibus , sive in cibo , sive aliis , preparent vel impendant , exceptis clericulis qui misse deservierint , quibus sex tantum nummos persolvant , scilicet : in secunda feria Pasche xl solidos Carnotensis monete , in festo sancti Martini Estivalis xx solidos , in festo sancti Martini Hyemalis xx solidos , in processione Rogationum nichil , his qui ad processionem venerint , solvant . Actum est hoc in presentia domini Willelmi , Senonensis archiepiscopi et apostolice sedis legati , anno Dominice incarnationis MºCºLXXºVIº ; astante Roberto , majore priore monasterii nostri , id ipsum pro toto monasterio nostro approbante et laudante ; Gaufredo , decano ; Richerio , cantore ; Gisleberto , subdecano ; Roberto , succentore , et Capitulo Beate-Marie similiter assistente et volente . Quod ut ratum et inconcussum permaneat in perpetuum , presentis scripti attestatione et sigilli Capituli nostri auctoritate confirmavimus . »

Robertus

Majoris-Monasterii

Gaufredo

Carnotensis

Sancti-Martini-de-Valle

Beate-Marie Carnotensis

Sancti-Martini

Willelmum

Senonensem

Carnotensis

Willelmi

Sancti-Martini

Carnotensis

Willelmi

Senonensis

Roberto

Gaufredo

Richerio

Gisleberto

Roberto

Beate-Marie


« Henricus , Dei gratia , rex Anglie et dux Normannie et Aquitanie et comes Andegavensis , archiepiscopo Rothomagensi , episcopis , abbatibus , comitibus , baronibus , justiciariis , vicecomitibus , ministris et omnibus fidelibus suis Normannie , salutem . Sciatis me , pro salute mea et antecessorum et successorum meorum , concessisse et presenti carta confirmasse ecclesie Sancte-Marie Carnotensis in liberam et perpetuam elemosinam : in Ebroicensi comitatu , Ebrardivillam totam cum ecclesia , et decimam venationis de silva que dicitur Bortis , et in eadem patria , ecclesiam solam de Hauvilla ; et in Lisvisio , ecclesiam solam de Bonavilla , et in eodem territorio , Angliscam-Villam totam cum ecclesia , et Runtiam-Villam totam cum ecclesia de Sancto-Juliano , cum duobus membris appendentibus , sicut hec omnia a Richardo , marchione Normannie , ei donata et concessa sunt et carta ejus confirmata . Quare volo et firmiter precipio quod eadem ecclesia omnia supradicta habeat et teneat bene et in pace , libere et quiete , integre et plenarie et honorifice , in ecclesiis et terris et decimis , in bosco et plano , in pratis et pascuis , in aquis et molendinis , in viis et semitis , et in omnibus aliis locis et aliis rebus ad ea pertinentibus , cum omnibus libertatibus , et liberis consuetudinibus suis . Testibus ; Willelmo , Remensi , Bartholomeo , Turonensi , archiepiscopis ; Hugone , comite Cestriensi ; Symone , comite de Clara ; Waltero , filio Roberti Rannerii de Glanvilla ; Stephano de Turono , senescalco ; Andrea ; Fulcone Paganello ; Gervasio Paganello ; Aldefonso , fratre comitis Sancti-Egidii ; Jocelino , fratre Regine ; Gaufrido Hosato ; Willelmo de Ostilleio . Datum per manum magistri Walteri de Constantiis , apud Turonum . »

Henricus

Anglie

Normannie

Aquitanie

Andegavensis

Rothomagensi

Normannie

Sancte-Marie Carnotensis

Ebroicensi

Ebrardivillam

Bortis

Hauvilla

Lisvisio

Bonavilla

Runtiam-Villam

Sancto-Juliano

Richardo

Normannie

Willelmo

Remensi

Bartholomeo

Turonensi

Hugone

Cestriensi

Symone

Clara

Waltero

Roberti Rannerii de Glanvilla

Stephano de Turono

Andrea

Fulcone Paganello

Gervasio Paganello

Aldefonso

Sancti-Egidii

Jocelino

Gaufrido Hosato

Willelmo de Ostilleio

Walteri de Constantiis

Turonum


« Alexander episcopus , servus servorum Dei , venerabili fratri Johanni episcopo , et dilectis filiis decano et Capitulo Carnotensi , salutem et apostolicam benedictionem . Cum ab eo cui plus committitur amplius exigatur , dignum est et consonum rationi ut qui in ecclesia vestra pre aliis honorantur studiosius illi deserviant et utilitatibus ipsius intendant . Hac itaque ratione inducti , auctoritate duximus apostolica statuendum ut honores Carnotensis ecclesie aliis de cetero minime concedantur nisi qui secundum antiquam et rationabilem consuetudinem residentiam se promiserint habituros . Si autem post promissionem suam hec nequaquam impleverint , ab ipsis reddantur honoribus alieni . Ad hec auctoritate apostolica inhibemus ne quis de aliena diocesi in canonicum ecclesie vestre aut plebanum presbiterum admittatur nisi prius a proprio fuerit episcopo absolutus . Decernimus ergo , etc . . . . . . Datum Tusculani , x kalendas februarii . »

Alexander

Carnotensi

Carnotensis

Tusculani


« Ego Gaufridus , Carnotensis ecclesie decanus , et universitas Capituli Carnotensis notum fieri volumus quod , cum sepe inter nos et Julduinum de Bellovillari discordiarum dissensiones emersissent super jure quod habere dicitur ecclesia Beate-Marie Carnotensis in villis que sunt : Lu , Bellovillare , et Martisvilla , tamdem divine miserationis subsidiante clementia , inter nos et Herbertum , prenominati Julduini successorem et filium , omnis discordia in laudabilem concordie consonantiam , pacifice compositionis interventu , feliciter est conversa . Hujus compositionis sententiam dignum duximus litterarum apicibus commendandam , alias per processum temporis ad oblivionis interitum elapsuram . Itaque , Herberto presignificati filio Julduini , cum aliquot prudentibus viris quos secum adduxerit , in presentia nostra constituto , dictum est tres villas que presignificate sunt , cum hospitibus et agripennis et viis et semitis et omnibus ad eas pertinentibus , ad jus ecclesie nostre pertinere , nec dominum de Bellovillari in eis aliquod jus nisi quod ita significatur habere ; unde nec ab hominibus nostris debet corveias , tallias , anserem , gallinam , vel quascumque alias exactiones exigere . Bovatas extra villas que presignificate sunt consistentes , certum quidem est ad jus domini de Bellovillari pertinere ; non tamen aliis quam hominibus nostris potest illas addicere . Solis enim hominibus nostris , in supradictis villis manentibus , per manum nostram illas conceditur exercere . Pro unaquaque bovata integra , ad perticam Beate-Marie mensurata , tenentur homines nostri , singulis annis , ad festum sancti Johannis quod est in augusto mense , domino de Bellovillari xxviii denarios de censu solvere , et modium annone Carnotum , vel Bonevallem , vel Pusiacum ducere , dum tamen de hoc infra festum Omnium-Sanctorum requirantur , alias ab illius anni ductus debito penitus absolvuntur . Si vero census qui presignificatus est infra viiiª diem non reddetur , vel si ad submonitionem domini de Bellovillari modius annone Carnotum , vel Bonevallem , vel Pusiacum non ducetur , dominus de Bellovillari poterit ab hominibus nostris censum exigere et annone conductum , et pro transgressione termini legem que vulgo rectum appellatur , secundum quod unicuique convenit , a singulis transgressoribus poterit exigere . Additum est preterea quod si bovatas et non agripennos vendi vel forisfactum in ipsis bovatis fieri contigerit , sine aliqua ecclesie participatione , ad dominum de Bellovillari tam venditionum jus quam forisfactum ex integro pertinebit . Si vero , versa vice , non bovata sed agripennus vendetur , vel in eo forisfactum acciderit , ecclesie , non domino de Bellovillari , tam forisfactum quam venditiones ex integro debebuntur . Si vero bovata simul agripennusque venditionis alienatione distrahentur , venditiones inter nos et dominum de Bellovillari per equalia dividentur . Additum est etiam quod , tempore messionis , homines nostri numeratores a domino de Bellovillari sibi postulare debeant assignari , quorum unus apud Lu et Martisvillam , alius apud Bellovillare fungatur officio numerandi ; quos vel eorum aliquem , si nostris hominibus usque ad iiiiª diem distulerit assignare , licebit hominibus nostris numeratore carentibus , in iiiiª die et deinceps , adhibito duorum testimonio , numerare , et ad fraudis cautionem , cum prestito corporaliter juramento et eorum testium juramentis , domino de Bellovillari solvere campipartem . Qui vero ad numerationis officium vocabuntur , accitis hominibus nostris , in presentia domini de Bellovillari , tactis sacrosanctis , jurare jubebuntur quod , non spe lucri , non amoris aut odii causa , sue differrent numerationis officium adimplere , itemque , quod acceptionem personarum postponentes et potius ordini sibi numerari postulantium servientes , eis a quibus primitus requirentur primitus numerabunt . Deinde ceteris sibi numerari nolentibus , secundum ordinem quo fuerint requisiti , numerationis officium benigne ac liberaliter exibebunt . Postquam nostris hominibus predicto modo fuerint numeratores assignati , si numerator aliquis , a nostris hominibus requisitus ut numeret , numerare noluerit , vel aliquo casu impeditus numerare non poterit , homines nostri , adhibito duorum testimonio , in crastino numerabunt , et , data juratoria cuatione , ipsi et testes domino de Bellovillari de justa campipartis solutione respondebunt . Insuper , si terra adjacens vie vel semite utrinque fuerit ecclesie , et via vel semita tota erit ecclesie ; si domini de Bellovillari vel alterius , et via vel semita tota erit illius ; si hinc est ecclesie illinc alterius , dimidia via vel semita erit ecclesie et dimidia illius cujus terre adjacet . Preterea , si terra sine colono remanserit , dominus de Bellovillari ad ministrum ecclesie veniet , intimans ut terre vacanti colonum assignet , et minister ecclesie colonum assignabit si invenire poterit . Sin autem dominus de Bellovillari colonum bone opinionis adducet ad ministrum ecclesie , qui illum terre vacanti colonum assignabit , qui deinceps et ecclesie et domino de Bellovillari , in eis que utrique , ut prescripta sunt , debentur respondebit . Nil amplius juris habet dominus de Bellovillari in hospitibus nostris de villis prenominatis , vel in agripennis , vel in bovatis , vel in aliis ad ecclesiam Beate-Marie pertinentibus . Testes hujus compositionis sunt : Gaufridus , decanus ; Richerius , precentor ; Gilebertus , subdecanus ; Gilo , subcentor ; Guillelmus , camerarius ; Raherius , prepositus ; Robertus , Blesensis archidiaconus ; Herbertus de Porta-Nova ; Aucherius , diaconus , et alii multi ; presentibus et testibus ex parte predicti Herberti : Philipo Canardi ; Guillelmo de Tovilla ; Raimbaldo de Martisvilla ; Raginaldo de Roboreto et aliis quamplurimis . Hanc etiam pacem tenendam fide firmaverunt predictus Herbertus et fratres ejus Hugo et Gilduinus . Quod ut ratum et inconcussum permaneat , auctoritate sigilli Beate-Marie Carnotensis presentem paginam jussimus roborari , et ad preces nostras et predicti Herberti Evrardus , vicecomes Carnotensis , eidem pagine sigillum suum apponi precepit . Data per manum Bucardi cancellarii , presente Ebrardo de Pusiaco , dicte compositionis modum approbante et concedente . Actum in capitulo nostro , anno Domini MºCºLXXºIXº . »

Gaufridus

Carnotensis

Carnotensis

Julduinum de Bellovillari

Beate-Marie Carnotensis

Lu

Bellovillare

Martisvilla

Herbertum

Julduini

Herberto

Julduini

Bellovillari

Bellovillari

Beate-Marie

Bellovillari

Carnotum

Bonevallem

Pusiacum

Bellovillari

Carnotum

Bonevallem

Pusiacum

Bellovillari

Bellovillari

Bellovillari

Bellovillari

Bellovillari

Lu

Martisvillam

Bellovillare

Bellovillari

Bellovillari

Bellovillari

Bellovillari

Bellovillari

Bellovillari

Bellovillari

Bellovillari

Beate-Marie

Gaufridus

Richerius

Gilebertus

Gilo

Guillelmus

Raherius

Robertus

Blesensis

Herbertus de Porta-Nova

Aucherius

Herberti

Philipo Canardi

Guillelmo de Tovilla

Raimbaldo de Martisvilla

Raginaldo de Roboreto

Herbertus

Hugo

Gilduinus

Beate-Marie Carnotensis

Herberti Evrardus

Carnotensis

Bucardi

Ebrardo de Pusiaco


« Ego Ebrardus de Puteolo , Carnotensis vicecomes , notum facio , tam presentibus quam futuris , quod cum inter me et Capitulum Beate-Marie Carnotensis questio mota fuisset super filiis Amiardi de Bertovilerio quos homines meos de corpore esse clamabam , tandem , inquisita diligentius veritate , inveni et cognovi ipsos ad me minime pertinere . Unde et ego mote querele penitus abrenumptiavi , et ipsi homines predicto Capitulo quieti et immunes remanserunt . Quod ne iterum recidere posset in questionem , sigilli presentis auctoritate firmavi . Data per manum Radulfi capellani . »

Ebrardus de Puteolo

Carnotensis

Beate-Marie Carnotensis

Amiardi de Bertovilerio

Radulfi


« Gaufridus , Carnotensis ecclesie decanus , et universitas Capituli omnibus ad quos littere iste pervenerint , in vero salutari salutem . Inter nos et Garinum de Sancto-Leodegario et Droconem , filium ejus , controversia diu habita est propter decimas de Sancto-Leodegario . Ad ultimum vero , Deo cooperante nobiscum , in hunc modum predicta contentio sopita est quod prenominatus Garinus et Droco , filius ejus , singulis annis , de prefatis decimis in area , sine mutatione annone in pejus , ad preceptum Capituli , nobis reddent vii modios annone et duos modios avene et vi sextarios et x et viiiº sextarios ordei , ad minam qua venditur et emitur . Ut autem in posterum omnis contentio super hoc eliminetur , sigilli nostri auctoritate hoc confirmare curavimus . »

Gaufridus

Carnotensis

Garinum de Sancto-Leodegario

Droconem

Sancto-Leodegario

Garinus

Droco


« Petrus , Dei gracia , Carnotensis ecclesie minister humilis , dilecto filio Galterio , Carnotensis ecclesie capicerio , salutem in Domino . Ex multorum relatione veraciter didicimus quod presentatio presbyterorum extra chorum vel in Cryptis altaribus desservientium ad jus et officium tuum pertinet , excepto presbytero altaris Sancti-Johannis quem decanus ponere consuevit . Similiter et sacriste , cum alter alterius loco , sive clericus sive laicus , substituitur , presentationem et ministerium tuum totum agi debet . Volentes ergo jus tuum et successoribus tuis capiceriis illibatum et incon cussum conservari , predicta , cum stallis que in porticibus ecclesie et infra ecclesiam continentur et cum tercia parte denariorum de Pentecoste , tibi presentis scripti attestatione et sigilli nostri auctoritate confirmamus . »

Petrus

Carnotensis

Galterio

Carnotensis

Sancti-Johannis


Petrus

Carnotensis

Galterio

Carnotensis

Sancti-Johannis


« Ego Teobaldus , Blesensis comes et Francie senescallus , omnibus tam futuris quam presentibus notum facio quod , cum , ex antiqua consuetudine , erga me tenerentur homines Capituli Beate-Marie Carnotensis quandam partem ejusdem civitatis , que communi cognitioni certa erat et nota , fossatis claudere et fossatos ejusdem partis quotiens opus esset reparare , pro remedio anime mee et animarum patris et matris mee , ad peticionem ejusdem Capituli , hanc predictam consuetudinem quitavi , et homines qui eam , ut dictum est , debebant , inde in perpetuum absolvi . Ipsi autem ad construendum murum super eosdem fossatos , ex communi assensu Capituli , mille libras michi dederunt , tali conditione quod si deinceps quoquomodo murum cadere aut dirui vel fossatos impleri contigerit , non teneantur amplius vel in muro vel in fossatis aliquid mittere , sed ab omni bienno quod in eis habebam ipsi et omnis terra Capituli quiti in perpetuum remaneant et absoluti . Hoc approbavit atque concessit Adelicia , comitissa , uxor mea , filiis et filiabus nostris Teobaldo et Ludovico , Margarita et Ysabella idem similiter approbantibus atque concedentibus . Quod ut ratum maneret semper et firmum , litteris commendavi et sigilli mei impressione confirmavi . Testes inde fuerunt : Gaufridus , decanus Beate-Marie ; Gillebertus , subdecanus ; Richerus , cantor ; Willelmus , succentor ; Milo , archidiaconus ; Bartholomeus , Dunensis archidiaconus ; Ernaudus , Drocensis archidiaconus ; Gauterus , Pissiacensis archidiaconus ; Goslenus , Vindocinensis archidiaconus ; Raginaldus , prepositus ; Raherus , prepositus ; Gillebertus , camerarius ; magister Willelmus de Iveriaco ; magister Lambertus ; Herbertus de Porta-Nova ; magister Petrus Blesensis ; Aucherus ; Philippus de Galardone ; Gauterus de Bulleto , universumque Capitulum ; Balduinus , abbas Sancti-Launomari ; Johannes , abbas Sancte-Marie Blesensis ; Gaudinus , decanus Blesensis ; Gaufridus , filius meus ; Henricus de Pusato ; Bertelinus de Botigni ; Radulfus de Brul ; Herbertus , marescallus ; Raginaldus Crispini ; Fulco , camerarius ; Herveus de Curva-Villa ; Teobaldus Decani ; Clemens de Carnoto ; Vincentius de Poncellis ; Nicolaus , monetarius ; Isembardus de Galardone . Actum Carnoti in capitulo Beate-Marie , anno incarnationis Dominice millesimo centesimo octogesimo primo . Datum per manum Hildrici , cancellarii mei .

Teobaldus

Blesensis

Francie

Beate-Marie Carnotensis

Adelicia

Teobaldo

Ludovico

Margarita

Ysabella

Gaufridus

Beate-Marie

Gillebertus

Richerus

Willelmus

Milo

Bartholomeus

Dunensis

Ernaudus

Drocensis

Gauterus

Pissiacensis

Goslenus

Vindocinensis

Raginaldus

Raherus

Gillebertus

Willelmus de Iveriaco

Lambertus

Herbertus de Porta-Nova

Petrus Blesensis

Aucherus

Philippus de Galardone

Gauterus de Bulleto

Balduinus

Johannes

Sancte-Marie Blesensis

Gaudinus

Blesensis

Gaufridus

Henricus de Pusato

Bertelinus de Botigni

Radulfus de Brul

Herbertus

Raginaldus Crispini

Fulco

Herveus de Curva-Villa

Teobaldus Decani

Clemens de Carnoto

Vincentius de Poncellis

Nicolaus

Isembardus de Galardone

Carnoti

Beate-Marie

Hildrici


« Lucius episcopus , servus servorum Dei , dilectis filiis Gaufrido decano , et Capitulo Carnotensi , salutem et apostolicam benedictionem . Relatum est auribus nostris quod quidam parrochianorum vestrorum bona ecclesie vestre violenter invadunt et tam vobis quam hominibus vestris irrogare injurias , pro sue voluntatis arbitrio , non formidant , commoniti autem a sua non possunt malitia revocari . Quum igitur nobis imminet ecclesiis et personis ecclesiasticis providere pacem debitam et quietem , et contra insolenciam laicorum apostolicum presidium impartiri , auctoritate vobis apostolica indulgemus ut quicumque parrochianorum vestrorum , sive scilicet Rotrodus , comes Perticensis , sive Robertus Drocensis , sive Vindocinensis , sive Ebroicensis , aut de Monteforti , vel barones , aut alii quilibet qui ecclesias aut homines vestros dampnis vel injuriis affecerint , vel affecerunt , et commoniti satisfactionem contempserint congruam vel justiciam exhibere , eos usque ad dignam satisfactionem , sublato appellationis obstaculo , censura ecclesiastica precellatis et in terris ipsorum , preter baptisma et penitentias , divina prohibeatis officia celebrari , nullis litteris obstantibus , si que sunt a nobis vel a felicis memorie Adriano apostolico impetrate . Datum Anagnie , vi idus novembris . »

Lucius

Gaufrido

Carnotensi

Rotrodus

Perticensis

Robertus

Drocensis

Vindocinensis

Ebroicensis

Monteforti

Adriano

Anagnie


« Lucius episcopus , servus servorum Dei , dilectis filiis Gaufrido , decano , et Capitulo Carnotensi , salutem et apostolicam benedictionem . Cum appellationis remedium in oppressorum auxilium , non ad incentivum opprimentium , sit inventum , providere volumus et debemus ne malefactores ad bona ecclesiastica , sub appellationis pretextu , violentas impune manus extendant . Hac itaque ratione inducti , auctoritate apostolica constituimus ut si quisquam res ecclesie vestre rapuerit , et excessus ejus fuerit manifestus , aut coram episcopo vel archidiacono , in cujus archidiaconatu malefactor extiterit , assertionem vestram canonice probaveritis , raptori non liceat , per appellationis diffugium , disciplinam ecclesiasticam declinare . Nulli ergo omnino hominum liceat , etc . . . . . . . Datum Anagnie , ii idus decembris . »

Lucius

Gaufrido

Carnotensi

Anagnie


« Gaufridus , Carnotensis ecclesie decanus , et universitas Capituli omnibus ad quos littere iste pervenerint , in Domino salutem . Quum , intereuntibus singulis , humane actiones cito traduntur oblivioni nisi litteris annotate memorie commendentur , litteris nostris annotare curavimus quod Ansoldus Tracorteis venit in capitulum nostrum , postulans a nobis sibi dari ad censum duos agripennos et dimidium terre apud Rachinetum , que de jure ecclesie nostre esse cognoscitur ; que terra partim sacionalis erat , partim vineis consita ; quam terram Godefridus , noster quondam concanonicus , ex dono Capituli tenuerat . Nos vero , habito consilio , ex communi assensu fratrum , terram illam predicto Ansoldo dedimus ad censum , et jure hereditario possidendam concessimus , eo tenore quod predictus Ansoldus et quicumque post eum terram illam tenuerit , xxx solidos ecclesie nostre , in festo sancti Remigii , annuatim reddere teneatur . Nummi autem hujus censive distribuentur canonicis qui anniversario episcopi Teoderici intererunt . Factum est hoc in capitulo , xiii kalendas julii , anno ab incarnatione Domini MºCºLXXXºVIº . »

Gaufridus

Carnotensis

Ansoldus Tracorteis

Rachinetum

Godefridus

Ansoldo

Ansoldus

Teoderici


« Urbanus episcopus , servus servorum Dei , venerabili fratri Raginaldo episcopo , et dilectis filiis decano et Capitulo Carnotensi , salutem et aposto licam benedictionem . Audivimus et audientes nequivimus non mirari quod laici quidam , in claustro vestro domos jure hereditario possidentes , tales personas plerumque admittunt per quas clericorum quies inhonesto strepitu sepe turbatur , et devotio populi , ne divinis intendat officiis , prepeditur . Joculatoribus quidem , aleatoribus , cauponibus et mulieribus turpibus prescripte domus de consuetudine prava locantur . Volentes igitur communi ecclesie honestati consulere , auctoritate apostolica prohibemus ne domus canonicales ulterius laicis per quos honestati ecclesiastice derogetur , vel gratis dentur , aut etiam sub quacumque occasione locentur . Constituimus etiam de domibus quas laici in claustro jure hereditario tenent , si eas in personis propriis cum honesta familia , exclusis mulieribus turpibus , inhabitare noluerint , ut nonnisi clericis vel personis regularem vitam professis , gratis vel pro pretio , concedantur , si congruum eis pretium voluerint exhibere . Nulli ergo omnino hominum liceat , etc . . . . . . Datum Verone , xii kalendas martii . »

Urbanus

Raginaldo

Carnotensi

Verone


« Urbanus episcopus , servus servorum Dei , dilectis filiis decano et Capitulo Carnotensi , salutem et apostolicam benedictionem . Ad universalis ecclesie regimen , licet indigni , providentia superne dispositionis assumpti , pro universarum ecclesiarum statu , pastorali tenemur consideratione satagere , et earum quieti , quantum nobis Dominus dederit , sollicite providere . Eapropter , dilecti in Domino filii , vestris justis postulationibus inclinati , et suscepte ministerio servitutis inducti , libertatem et rationabiles consuetudines quibus ecclesia vestra , a quadraginta retro annis , sine interruptione , usa est , et adhuc sine controversia uti dinoscitur , sicut predecessorum nostrorum sunt vobis scriptis autenticis confirmate , ratas habemus , easque futuris temporibus manere decernimus illibatas . Nulli ergo omnino hominum liceat , etc . . . . . . . Datum Verone , x kalendas augusti . »

Urbanus

Carnotensi

Verone


« Raginaldus , Dei gracia , Carnotensis episcopus , omnibus ad quos littere iste pervenerint , salutem in Domino . Cum pia fidelium largitione ecclesie Dei aliquid erogatur , perpetuo possidendum debet litteris commendari , ut si posterorum malicia hoc in litem presumpserit revocare , per earum testimonium ipsorum calumpnia retundatur . Hujus igitur rationis intuitu , presenti scripto fecimus annotari quod Avegotus de Sancto-Prisco , miles , ut ipse et antecessores sui animabus suis requiem invenirent , donavit ecclesie Carnotensi omnes decimas quas habebat apud Luceium , tam minutas quam magnas , perpetuo possidendas , ita quod ecclesia reddet ei vel cui post obitum suum assignaverit , in festo sancti Remigii , apud Carnotum , pro omnibus serviciis , x solidos annuatim . Nos autem , ad cujus feodum decime pertinebant , et Gaufridus de Lucco-Plantato , qui eas a nobis tenebat , et a quo idem Avesgotus ipsas possidebat , hanc donationem decimarum ecclesie Carnotensi factam concessimus et ratam habuimus , ita quod si prefatus Avegotus vel heredes ejus adversum nos vel memoratum Gaufridum aliquid commiserint de feodo nostro , nichil super feodum , preter illos x so lidos quos ecclesia solvere tenetur , Avegoto poterimus saisire . Hoc in capitulo Carnotensi , nobis astantibus et laudantibus , concesserunt Hamelina , uxor prefati Avegoti , et Garinus , frater ejus , et Juliana , uxor ejus , et Avegotus , filius Garini . Ceterum post cetera duximus adnotare quod altera pars decimarum predictarum cedet ad sanctissime recordationis Petri , predecessoris nostri , quondam Carnotensis episcopi , altera vero ad Roberti de Blavia , Carnotensis canonici , anniversaria facienda . Quod ut ratum et inconcussum permaneat scripto fecimus adnotari et sigilli nostri testimonio communiri . Actum anno gracie MºCºLXXXºVIIº . »

Raginaldus

Carnotensis

Avegotus de Sancto-Prisco

Carnotensi

Luceium

Carnotum

Gaufridus de Lucco-Plantato

Avesgotus

Carnotensi

Avegotus

Gaufridum

Avegoto

Carnotensi

Hamelina

Avegoti

Garinus

Juliana

Avegotus

Garini

Petri

Carnotensis

Roberti de Blavia

Carnotensis


« Gaufridus , decanus , et universitas Capituli Carnotensis , et Robertus , comes Drocensis , omnibus ad quos littere iste pervenerint , in Domino salutem . Noverint universi , tam presentes quam futuri , quod inter nos et comitem Robertum , super mansione de Firmecort , cum adjacentibus sibi officinis , de communi assensu limitata , et terra quadam que est inter fossata de Firmecort et Mosterellium , que omnia et pater ejus et iste injuste occupaverat , amodo a nobis tenebit , cum pratis ejusdem ville ad decaniam pertinentibus , in hunc modum pacis convenimus . Predictus siquidem comes , pro pace et amore ecclesie Carnotensis , et ad recognitionem predictorum que omnia a nobis tenet , nichil amplius de nostris occupaturus , annuatim , in festo sancti Remigii , quinquaginta solidos drocensis monete , in prepositura sua , nobis assignavit aut procuratori nostro libere persolvendos ; et tam presens prepositus quam quicumque et quotiens ei in prepositura successe rint fidelitatem nobis faciet de predictis denariis , prefixo termino persolvendis . Quod si prefatus prepositus predictos denarios prefixo termino solvere noluerit vel distulerit , comes vel successor ejus nobis tenebitur ejus supplere defectum . Nos autem , requisiti ab eodem comite , ei concessimus ut in predicta terra que est inter fossata Firmecurie et Mosterellium capellam edificet : prior autem qui pro tempore eidem capelle prefuerit , de justiciis nostris fideliter observandis nobis fidelitatem faciet . Actum est hoc Carnoti , in capitulo ecclesie Carnotensis , anno gratie MºCºLXXXºVIIº , pridie nonas februarii ; Quod ut ratum et firmum inviolabiliter in posterum observetur , presentem paginam sigillorum nostrorum munimine precepimus roborari . »

Gaufridus

Carnotensis

Robertus

Drocensis

Robertum

Firmecort

Firmecort

Mosterellium

Carnotensis

Mosterellium

Carnoti

Carnotensis


« Regnante domino Jhesu-Christo in perpetuum , anno incarnationis ejus post mille XIIII , indictione xv , et Roberti regis Francorum anno xxvi . Ego Ricardus , marchio Normannie , sollicite pro captu meo retractans quanto me Deus honore et potentia post antecessores meos sua gracia sublimaverit , anime mee valde necessarium judicavi ut quadam honorum meorum parte , quia de toto filiorum necnon et affinium meorum causa prohibebat , ecclesie Dei facultates augerem , certus quia sic facientem celestia manent . Notum igitur esse volo omnibus christianis , tam presentibus quam futuris , qualiter ecclesiam sancte Dei genitricis Carnotensem esse non tulerim mee largitatis expertem , tum opitulandi gratia quam apud Deum pre omnibus habet , tum injurie causa non modice quam in vicinia ejus graviter exercueram , quatinus , aliquantula satisfactione placata , pro animabus nostris vel parentum nostrorum , ut vere piissima est , intercedere dignetur . Dono itaque , pari voto et communi favore filiorum necnon et affinium meorum , et de jure meo in propriam ditionem Dei , cujus omnia sunt , et Sancte Marie Carnotensis perpetualiter habenda transfundimus donatione directa , videlicet , in Ebroacensi comitatu , Ebrardivillam totam , cum ecclesia et decimam venationis de silva que dicitur Bortis , et , in eodem pago , ecclesiam solam de Hauvilla , et , in Lisvino , ecclesiam solam de Bona-Villa , et , in eodem territorio , Angliscam-Villam totam cum ecclesia , et Runtiam-Villam totam cum ecclesia , et ecclesiam de Sancto-Juliano cum duobus membris appendentibus . Hec itaque dona , pro qualitate peccatorum nostrorum modica , pro excellentia vero sancte Marie fere nulla , predicte ecclesie , confisi de immensa Dei bonitate et ejusdem matris sue clementia , desiderantissime tradimus , omni consuetudine nostra vel inquietatione penitus dimissa , ut piis ejus meritis adoptemur sempiterne hereditati . Quatinus autem hec donatio perpetua sit stabilitate subnixa , litterarum exinde noticiam scribere mandavi , scriptum vero signo crucis et mei nominis roboravi , filiorum quoque et affinium , necnon et eorum quorum intererat manibus corroboravi simul et omnibus insigniri precepi . Datum xi kalendas octobris , regnante Roberto rege feliciter , Actum Rothomagi . »

Roberti

Francorum

Ricardus

Normannie

Carnotensem

Sancte Marie Carnotensis

Ebroacensi

Ebrardivillam

Bortis

Hauvilla

Lisvino

Angliscam-Villam

Runtiam-Villam

Sancto-Juliano

Marie

Roberto

Rothomagi


« Noverint universi ad quos littere iste pervenerint quod nemus de Autou commune est et omnis pastura nemoris , pro media portione , Comitis Perticensis et Capituli ecclesie Carnotensis , sed vetitum prefati nemoris et custodia ad Comitem spectant . Preterea canonici ejusdem ecclesie , sine assensu Comitis , in jamdicto nemore ad usum suum nichil capere poterunt , preterquam ad fabricam ecclesie Carnotensis et ad usum duarum granchiarum , videlicet de Grandi-Husso et de Gardeis , ita quod tantumdem de nemore Comes capere poterit . Capitulum vero nec aliquid vendere inde vel donare poterit . Comes vero prefatum nemus ita vendere poterit quod priusquam vendatur , Comes venditionem Capitulo significabit ut illuc quem voluerit mittat qui intersit venditioni , et illi qui plus offeret vel meliorem offeret conditionem predictum nemus concedetur . Et hoc ita si in grossum nemus vendatur ; si vero ad forestagium ; per servientem Capituli et servientem Comitis vendetur , ab utroque serviente tam a Capitulo quam a Comite juratoria cautione recepta , et Capitulum medietatem precii consequetur . Item , Comes inde poterit dare et capere ; et quantum inde dederit vel acceperit , tantum Capitulum dare poterit vel accipere . Quantum autem ad pasturam vetitum nemoris Comes , intuitu elemosine , dimittit , ita quod in jamdicto nemore medietatem proventuum pasture Capitulum percipiet , eo tenore quod in ecclesia Carnotensi singulis annis celebrabuntur duo anniversaria , videlicet Mathildis , uxoris sue , scilicet iiii nonas januarii , et Amice , comitisse , matris ejusdem comitis , in octabis Epyphanie . Canonicis autem qui predictis anniversariis interfuerint , predictum pasnagii et pasture emolumentum erogabitur , quod , in festo sancti Remigii , per servientem Capituli et servientem Comitis , colligetur , et ad minam dividetur , et uterque serviens tam Capitulo quam Comiti fidelitatem prestabit . Reliquam vero medietatem pasture Comes sibi et heredibus suis retinuit . Item institutum est et concessum quod undecumque animalia ad pasturam convenerint , sive de terra Comitis , sive Capituli , sive ejusdem Comitis militum , pastura vendetur , et quod inde perceptum fuerit Capitulo et Comiti communicabitur , ita quod neutra pars alicui in eadem pastura poterit dare immunitatem nisi de communi assensu Capituli et Comitis . Datum anno gracie MºCº nonagesimo , xii kalendas julii . »

Autou

Perticensis

Carnotensis

Carnotensis

Grandi-Husso

Gardeis

Carnotensi

Amice


« Raginaldus , Dei gracia , Carnotensis episcopus , omnibus ad quos littere iste pervenerint , salutem in Domino . Cum in voto haberemus et summo desiderio Carnotensi ecclesie , que nos , licet indignos et insufficientes tanto honori , ad sui regimen evocavit , redditus providere , de quibus nostrum posset anniversarium sollempniter celebrari , via Iherosolimitana et temporis angustia nostrum propositum impedivit . Verum quod ad presens possumus , illud tantillulum eidem ecclesie boni concedimus quod habemus in manibus et donamus Capitulo perpetuo possidendum ; capellam etenim Sanctorum Sergii et Bachi , in curia domorum episcoporum sitam , in ea libertate et immunitate qua eam possidebamus , concedimus Capitulo Carnotensi , jure plenario possidendam , perpetuo gracias eis uberes exsolventes , quod firmiter promiserunt , se propter hoc patris mei et matris et comitis Henrici et nostrum , cum decesserimus , anniversaria , annis singulis , cele braturos . Statuimus autem ut nullus contra hanc concessionis nostre paginam venire audeat ; quod si quis presumpserit divini subjaceat ultioni . Quod ut firmum habeatur et ratum , tam scripto quam sigillo nostro fecimus communiri . Data anno gracie MºCºXCº , mense julio . »

Raginaldus

Carnotensis

Carnotensi

Iherosolimitana

Sanctorum Sergii et Bachi

Carnotensi

Henrici


« Johannes de Friesia , miles , omnibus ad quos littere iste pervenerint , salutem . Noverint universi presentis scripti paginam inspecturi , quod ego , pro salute anime mee et parentum meorum , totam viariam quam in terra ecclesie Beate-Marie Carnotensis habebam , eidem ecclesie liberam et quietam concessi in perpetuum et donavi , Garino , fratre meo , concedente hoc et volente , et Ivone , domino Curveville , de cujus feodo erat , per litteras suas assensum prebente . Quod ut ratum et inconcussum permaneat sigilli mei feci munimine roborari . »

Johannes de Friesia

Beate-Marie Carnotensis

Garino

Ivone

Curveville


« Celestinus episcopus , servus servorum Dei , venerabili fratri Michaeli archiepiscopo , et Manasse , archidiacono Senonensi , salutem et apostolicam benedictionem . Sicut Henricus , archidiaconus , Raginaldus , de Massengeio prepositus , Symon de Berou , Radulfus de Bellovidere , et Germundus de Levesvilla et Capitulum Carnotense , transmissa nobis insinuatione , monstrarunt cum , juxta consuetam Carnotensis ecclesie libertatem , Gilebertum , Laurentium , Willelmum , Robertum , et Andream , laicos Carnotenses , sub cura ejusdem ecclesie pariterque protectione receptos , ad servicium suum domesticum evocassent , comitissa Carnotensis , sine defectu justicie , cum fautoribus suis qui sunt de vestra provincia , unum de servientibus supradictis , scilicet Gilebertum , per violentiam cepit , et tam ipsum quam alios , bonis et rebus omnibus , sine juris ordine spoliavit . Cum autem post , multa gravamina super hoc clericis memoratis illata fuissent , ex utraque parte in arbitros compromissum , nulla tamen ex parte clericorum interposita cautione , idem arbitri , partibus in sua presentia constitutis , plenum dare arbitrium noluerunt , asserentes se non debere super earum consuetudinibus vel libertatibus arbitrari , nec esse ad hoc ex forma compromissionis astrictos . Istud tamen pro sua voluntate dixerunt ut prefati servientes usque ad instans festum Nativitatis beati Johannis nec amplius , sine ipsorum licentia , in eorumdem clericorum servicio et protectione ecclesie liberius permanerent , integra subtractorum restitutione gaudentes . Quia igitur clerici sepedicti ad consuetudinum ac libertatum ecclesie sue observantias se faterentur juramento teneri et idcirco earum non posse pati tuta consciencia lesionem , petierunt sibi in casu isto per commissionis nostre litteras provideri . Ideoque discretioni vestre per apostolica scripta mandamus quatinus arbitros memoratos monere attencius et inducere studeatis ut inter partes premissas perfecte concordie viam studeant invenire . Quod et si arbitri memorati facere forte noluerint vel eas super questione jamdicta secundum quod rationi consentaneum fuerit expedire , vos auctoritate nostra partes ad vestram presentiam convocetis , et , que fuerint hic inde proposita diligenter auditis et cognitis , causam super hiis , appellatione remota , mediante justicia , terminetis , non permissuri clericos memoratos , dum coram arbitris vel sub examine vestro justicie parere voluerint , premissorum servientium privari possessione indebite , vel contra libertates seu consuetudines approbatas ecclesie sue aliquid temere attemptari , nullis litteris veritati et justicie prejudicantibus , si que apparuerint a sede apostolica impetrate . Datum Rome , apud Sanctum-Petrum , viii idus junii , pontificatus nostri anno quarto . »

Celestinus

Michaeli

Manasse

Senonensi

Henricus

Raginaldus

Massengeio

Symon de Berou

Radulfus de Bellovidere

Germundus de Levesvilla

Carnotense

Carnotensis

Gilebertum

Laurentium

Willelmum

Robertum

Andream

Carnotenses

Carnotensis

Gilebertum

Rome

Sanctum-Petrum


« Michael , Dei gratia , Senonensis archiepiscopus , et Manasses , ejus ecclesie archidiaconus , omnibus ad quos littere presentes pervenerint , in Domino salutem . Notum fieri volumus quod cum controversia inter dilectos filios Capitulum Carnotense et Adeliciam , nobilem comitissam Blesensem , verteretur super libertatibus , consuetudinibus Carnotensis ecclesie de servientibus recipiendis et tuendis , et super quibusdam eorumdem canonicorum servientibus ad eorum servicium domesticum juxta easdem consuetudines sub ecclesie tuitione receptis , et super compromissione a partibus facta in excellentem dominam nostram Adelam , Francorum Reginam , et venerabilem patrem Willelmum , Remensem archiepiscopum , ad nos emanavit mandatum apostolicum sub hac forma . . . . Nos igitur , juxta tenorem rescripti apostolici , partes ad nostram presentiam convocavimus auditisque allegationibus et attestationibus hinc inde productis et diligenter discussis , tandem , prudentum virorum et juris peritorum freti consilio , negocium ipsum ad sententiam diffinitivam in hunc modum produximus . Siquidem compromissum factum in dominam Reginam et dominum Remensem et arbitrium ab eisdem prolatum prorsus irritum duximus et cassum , tum quia in arbitrio nulla fuerat pena constituta , tum quia nobis liquido constitit arbitrium contra formam compromissi fuisse promulgatum . Libertates et consuetudines de legitimorum virorum testimonio comprobatas et infra subnotatas adjudicavimus ecclesie Carnotensi , decernentes ut canonicis ejusdem ecclesie libere liceat burgenses Carnotenses qui ad eorum domesticum servicium transierunt , preter servos principis Carnotensis , recipere et tueri , eadem libertate et immunitate cum ipsis canonicis gaudentes , una cum rebus et familiis suis , relicta tamen omni negociatione et usura , hoc excepto quod , in tempore messis , annonam , et , tempore vindemiarum , vinum , pro voluntate sua , emere possunt et vendere , sicut et canonici , et de velleribus ovium suarum pannos facere et eos sine consuetudine laicali vendere , ad quorum perfectionem si quid defuerit et aliunde fuerit comparatum eis , sine solutione telonei , id facere licebit . De omnibus nutrituris suis et earum proventibus facere possunt sub eadem libertate . Si quis autem huic nostre diffinitioni , auctoritate apostolica promulgate , contraire presumpserit , indignationem omnipotentis Dei et nostram incurrat . Actum Senonis publice , anno ab incarnatione Domini MºCº nonagesimo quarto , pridie kalendas martii . »

Michael

Senonensis

Manasses

Carnotense

Adeliciam

Blesensem

Carnotensis

Adelam

Francorum

Willelmum

Remensem

Remensem

Carnotensi

Carnotenses

Carnotensis

Senonis


« Celestinus episcopus , servus servorum Dei , dilectis filiis Decano et Capitulo Carnotensi , salutem et apostolicam benedictionem . Curam debemus sollicitam et studium modis omnibus adhibere ut privilegia et libertates que a nobis et predecessoribus nostris rationabiliter Dei ecclesiis conceduntur , in sua semper consistere valeant firmitate , et ne cujuslibet temeritatis incursu possint infringi auctoritate nobis concessa studiosius imminet precavendum . Quocirca presentium auctoritate districtius inhibemus ne aliquis archiepiscopus , episcopus , vel alia quelibet persona contra privilegia vobis ab apostolica sede indulta presumat aliquid attemptare , per quod vobis vel ecclesie vestre prejudicium in aliquo generetur ; quod si forte facere presumpserit , illud decernimus fore vacuum penitus et inane , nisi mandatum super hoc apostolicum habeatur expressum . Nulli ergo omnino hominum liceat , etc . . . . Datum Laterani , iiii nonas junii , pontificatus nostri anno quinto . »

Celestinus

Carnotensi

Laterani


« Celestinus episcopus , servus servorum Dei , dilectis filiis Decano et Capitulo Carnotensi , salutem et apostolicam benedictionem . Ex parte vestra nostris est auribus intimatum quod venerabilis frater noster episcopus Carnotensis , de antiqua et approbata consuetudine ecclesie vestre , vobis juramento tenetur astrictus ad antiquas et rationabiles et precipue privilegiatas ejusdem ecclesie consuetudines fideliter observandas . Qui si forte super illarum aliqua dubius extiterit , testimonio et recordationi unanimi tocius vel majoris partis Capituli aut probationi juratorie trium vel quatuor ipsius ecclesie canonicorum tenetur , sine aliqua contradictione , sub eodem juramento parere . Hanc ergo consuetudinem ab episcopis vestris a retroactis temporibus observatam , sicut sine pravitate instituta esse dinoscitur , ratam habemus et auctoritate vobis apostolica confirmamus . Decernimus igitur ut nulli omnino hominum liceat , etc . . . . . . Datum Laterani , iiii nonas junii , pontificatus nostri anno quinto . »

Celestinus

Carnotensi

Carnotensis

Laterani


« Celestinus episcopus , servus servorum Dei , dilectis filiis Decano et Capitulo Carnotensi , salutem et apostolicam benedictionem . Ad hoc sumus in apostolice sedis specula , disponente Domino , constituti ut ad statum ecclesiarum nostre considerationis aciem extendamus , et ut in statum debitum reduci valeant que in ipsarum dampnum seu prejudicium attemptantur sollicitius nichilominus laboremus . Quocirca vobis presenti pagina duximus indulgendum ut servos et ancillas ecclesie vestre qui , contra ipsius ecclesie dominium , communiam , seu conspirationem , aut rebellionem quamlibet aliam machinantur , vobis liceat auctoritate apostolica , appellatione remota , canonica districtione compellere ad debitum servitium eidem ecclesie Carnotensi plenarie exhibendum in omnibus et honorem , ut ; a vinculo quo forte super hoc tenentur astricti , eosdem possitis absolvere , auctoritatem vobis nichilominus concedentes . Volumus preterea et auctoritate presentium vobis tribuimus facultatem ut communiam Stampensem et omnes alios qui servos et ancillas supradictos a dominio ecclesie vestre in detrimentum ipsius recedere violenter compellunt , nisi commoniti resipiscere voluerint , ecclesiastica severitate , appellatione postposita , compescatis . Nulli ergo omnino hominum liceat , etc . . . . . . . . Datum Laterani , iiii nonas junii , pontificatus nostri anno quinto . »

Celestinus

Carnotensi

Carnotensi

Stampensem

Laterani


« Celestinus episcopus , servus servorum Dei , dilectis filiis Decano et Capitulo Carnotensi , salutem et apostolicam benedictionem . Justis petentium desideriis dignum est nos facilem prebere consensum et vota que a rationis tramite non discordant effectu prosequente complere . Eapropter , dilecti in Domino filii , vestris justis postulationibus grato concurrentes assensu , auctoritate vobis presentium indulgemus ut nullus vos vel aliquem vestrum ad judicium pertrahat seculare , nisi ratione feodi , vel alterius secularis cujuslibet possessionis , super aliquo quod ad eam pertineat aliqua causa vertatur , vel aliquis a vobis coram judice seculari conventus in ejusdem presentia exceptiones quas contra vos proposuerit voluerit comprobare . Statuentes ut si aliquis contra hanc apostolice sedis indulgentiam venire presumpserit , licitum vobis sit in ipsum ecclesiastice districtionis sententiam , appellatione postposita , promulgare . Nulli igitur omnino hominum liceat , etc . . . . . . Datum Laterani , xiii kalendas julii , pontificatus nostri anno quinto . »

Celestinus

Carnotensi

Laterani


« Celestinus episcopus , servus servorum Dei , venerabili fratri archiepiscopo et dilecto filio archidiacono Senonensi , salutem et apostolicam benedictionem . Cum dilectis filiis Decano et Capitulo Carnotensis ecclesie , sentencia que super consuetudinibus et libertatibus ipsius ecclesie , de burgensibus Carnoti ad eorumdem canonicorum servicium recipiendis et defendendis , a nobis legitime lata fuerat , et antique et rationabiles consuetudines ejusdem ecclesie , ad quas observandas venerabilis frater noster Carnotensis episcopus juramento tenetur , approbata ipsius juramenti forma , a nobis fuerint plenius confirmate , et eisdem ab apostolica sede benigne fuerit indultum ut nulli liceat contra privilegia ipsius ecclesie , nisi super hoc speciale habuerit apostolice sedis mandatum , aliqua temeritate venire , libera ipsis facultate concessa servos et ancillas suas , qui contra eos , occasione communie vel cujuscumque rebellionis , venire presumpserint , ad servicium proprium revocandi , ac compositione que inter ipsos episcopum et Capitulum ecclesie Carnotensis , super precariis de Normannia , de Masengeio , de Ungreio , et de Alversio et super preposituris de Nongento , de Fontaneto , de Amilliaco et de Belsia amicabiliter intervenerat et fuerat redacta in scriptis , auctoritatis apostolice munimine confirmata , et eisdem indulto ne , sub seculari judice , nisi in causa possessionum que seculariter possidentur , vel cum reus exceptiones suas contra eos sub eis coram quibus convenitur legitime voluerit comprobare , ipsi vel eorum aliquis respondere cogatur ; ad instantiam dilecti filii nostri Radulfi , Carnotensis canonici , qui in promovendis negociis ecclesie sue oportune et importune non destitit laborare , ne que a nobis ipsis indulta sunt vel nostrarum litterarum munimine roborata , temeritate cujuslibet , in irritum valeant revocari , per vestre discrecionis studium , ipsi ecclesie voluimus paterna sollicitudine precavere ; ideoque discretioni vestre , per apostolica scripta , mandamus quatinus , que premissa sunt facientes auctoritate nostra irrevocabiliter observari , contradictores , si qui forsitan apparuerint , nisi ad admonitionem vestram a sua nequitia duxerint desistendum , ecclesiastica districtione , appellatione postposita , feriatis et faciatis , donec resipuerint , ab omnibus arctius evitari , nullis litteris obstantibus harum tenore facito , si que apparuerint a sede apostolica impetrate . Datum Laterani , xiii kalendas julii , pontificatus nostri anno quinto . »

Celestinus

Senonensi

Carnotensis

Carnoti

Carnotensis

Carnotensis

Normannia

Masengeio

Ungreio

Alversio

Nongento

Fontaneto

Amilliaco

Belsia

Radulfi

Carnotensis

Laterani


« Celestinus episcopus , servus servorum Dei , dilectis filiis Decano et Capitulo Carnotensi , salutem et apostolicam benedictionem . Cum a nobis petitur quod justum est et honestum , tam vigor equitatis quam ordo exigit rationis ut id , per sollicitudinem officii nostri , ad debitum perducatur effectum . Eapropter , dilecti in Domino filii , vestris justis postulationibus apostolicum impendentes assensum , presenti pagina districtius inhibemus ne quis jura archidiaconatuum ecclesie vestre minuere vel perturbare presumat , aut decanatus sive ecclesias ad ipsorum archidiaconorum institutionem vel presentationem spectantes , archidiaconis qui pro tempore fuerint suum non impercientibus assensum , concedere , vel donare , vel alias alienare , vel ecclesias ipsas , vel earum presentationem , cujuscumque persone gracia vel ecclesie , sine assensu Capituli Carnotensis , attemptet . Statuentes ut si , contra hanc nostram inhibitionem , factum fuerit illud , viribus careat et penitus non servetur . Nulli ergo omnino hominum , etc . . . . . . . . . Datum Laterani , xii kalendas julii , pontificatus nostri anno quinto . »

Celestinus

Carnotensi

Carnotensis

Laterani


« In nomine sancte et individue Trinitatis , Patris videlicet , et Filii et Spiritus Sancti , ego Heinricus , Francorum rex , Dei gratia . Si erga cultum Sanctorum et utilitatem ecclesiarum antiquorum institutio nos voluit esse devotos , quanto magis erga singularem memoriam nostre Salvationis , videlicet Dei genitricis , quam post Deum credimus et confidimus non solum nostre salutis amminisculum , sed etiam plenum effectum . Unde , pro adquisitione aeterne felicitatis admodum sollicitus , circumspexi si circa me aliquid haberem quod ejus famulatui et promerende gratie impendere possem . Et hoc mihi aliquantisper cogitanti , ad memoriam rediit canonicorum Carnotensis ecclesie , quam sepius inculcaverant , petitio , per quam , a diversis exhibitionibus et exactione illa que vulgari nomine vicaria vocatur , illum fiscum cui Uni-Gradus vocabulum est liberum et quietum deinceps esse concederem . Ego vero petitionis ipsorum exaggerando cumulum , universa concedo quecumque quelibet terra prefati fisci mihi meisque hactenus persolvere consueverat , quatenus in eo habitantes tutius vivere , et idcirco quecumque ab eis usibus canonicorum debentur plenius valeant reddere , exceptis quatuor sextariis vini de unoquoque arpenno , quos michi advocationis gratia retinui , quatinus si in posterum quis ei fisco injuriam inferre temptaverit , rege auxiliante superno , me advocatum sibi sentiat esse infestum . Et ut nostre liberalitatis munificentia omnibus sancte matris ecclesie fidelibus et nostris esset nota , summo studio et diligentia precipimus exarari et sigilli nostri impressione signari , quatinus quod manu pro pria signo crucis impresso statuimus esse ratum , per curricula succedentium temporum maneat inconvulsum . Et si quis hujus conventionis esse temptaverit violator , quod absit , iram Dei incurrat , atque nostra nostrorumque auctoritate convictus abscedat , et pro illicita presumptione auri libras centum regali fisco persolvat . Actum publice Parisius , anno Verbi incarnati M mo XLVIII vo , indictione i , regnante Haenrico rege xviii anno , xv kalendas maii .

Heinricus

Francorum

Carnotensis

Parisius

Haenrico


« Milo , comes de Barro et dominus de Puteaco , omnibus ad quos littere iste pervenerint , salutem in Christo salutis auctore . Notum fieri volumus universis litteras istas inspecturis quod nos dedimus et in servili conditione in eternum habendum concessimus Carnotensi ecclesie Beate-Marie virginis et ejusdem Capitulo unum servorum nostrorum , Galterium de Gillenivilla et heredes ejus , pro pace reformanda inter predictum Capitulum et Hugonem Harenc , inter quos processerat disceptatio . Hec autem donatio facta est assensu ipsius Galterii in nullo contradicentis . Quod ut ratum et firmum in posterum permaneat , scripti attestatione presentis et sigilli nostri munimine confirmamus . Actum anno gracie MºCºXCºVº . »

Milo

Barro

Puteaco

Carnotensi

Beate-Marie

Galterium de Gillenivilla

Hugonem Harenc

Galterii


« Ego Gaufridus , comes Perticensis , notum facio universis presentem paginam inspecturis , quod ego gistum quod habebam in villa canonicorum Beate-Marie Carnotensis que dicitur Grandis-Hussus et ei appendentibus , pro amore Dei et remissione peccatorum meorum , quitavi in perpetuum , concedente uxore mea Mathilde , et filio meo Gaufrido , et fratribus meis Stephano , Rotrodo , Theobaldo , Wuillelmo . Quod ut ratum maneaf , litteris commendavi et sigilli mei impressione muniri precepi . Actum anno gracie MºCºXCºVIº , mense decembri . »

Gaufridus

Perticensis

Beate-Marie Carnotensis

Grandis-Hussus

Mathilde

Gaufrido

Stephano

Rotrodo

Theobaldo

Wuillelmo


« Raginaldus , divina permissione , Carnotensis ecclesie minister humilis , omnibus Christi fidelibus , tam futuris quam presentibus , ad quos presentes littere pervenerint , salutem in Domino . Ad decorem domus Dei pertinet et honorem ut personatus ecclesiastici , qui majores dignitate sunt et nomine , stipendiis quoque sint et redditibus ampliores , ne quos forinsecus attollit dignitatis et nominis magnitudo intus premat rei familiaris angustia . Eapropter , precibus et mandato sanctissimi patris Celestini , pape , et precibus venerandi domini Michaelis , Senonensis archiepiscopi , libenti obtemperantes animo , personatum Cantorie Carnotensis , dignitate et nomine eminentem , stipendiis vero exilem , redditibus augmentare curavimus , in jus ejusdem personatus et augmentum perpetuum transfundentes pariter et do nantes redditum quem apud abbatiam Sancti-Johannis-de-Valeia annuatim soliti sumus percipere , qui dicitur prebenda de Curvavilla ; ita ut de cetero eumdem redditum libere , quiete et integre percipiat quicumque Precentor Carnotensis extiterit . Redditus autem iste his constat , scilicet : quatuor modiis et sex sextariis annone , ad precium et valorem annone de Loeno , et duobus modiis avene , duobus quoque modiis vini , pisorumque duobus sextariis , pariter et sexaginta solidis , his tribus terminis , scilicet : in festo sancti Martini hyemalis , in capite Jejuniorum , in Pentecostes , persolvendis . Quia vero iste redditus , ad presens , nostra donatione a quodam clerico possidetur , quousque ipsum a dicto clerico , per commutationem beneficii competentis vel alio justo modo , liberari et vacare contingat , sepedicto personatui assignamus et statuimus decem libras , in molendinis nostris annonariis de Pongoino , interim capiendas , in Pascha scilicet centum solidos , et in festo sancti Remigii reliquos centum solidos . Capitulum quoque Carnotense , ad ejusdem personatus augmentationem , quod nos gratum habemus et acceptum , centum solidos confert et assignat , in computatione que dicitur tornus sive computatio de Purificatione beate Marie , singulis annis , capiendos . Actum est hoc publice et sollempniter in capitulo Carnotensi , presente venerando domino Michaele , Senonensi archiepiscopo , anno gracie MºCºXCºVIIº , mense januario . Quod ut firma et perhenni stabilitate perseveret , presenti scripto et sigilli nostri fecimus impressione muniri . »

Raginaldus

Carnotensis

Celestini

Michaelis

Senonensis

Carnotensis

Sancti-Johannis-de-Valeia

Curvavilla

Carnotensis

Loeno

Pongoino

Carnotense

Carnotensi

Michaele

Senonensi


« Gaufridus , decanus , et universitas Capituli Carnotensis , universis tenorem presentis pagine quacumque noticia percepturis , salutem in eo qui est salvator et salus universorum . Noveritis universi quod cum inter venerabilem fratrem nostrum Willelmum , subdecanum ecclesie nostre , et Rogerum , filium Roberti , majoris de Sancto-Mauricio , questio verteretur super procuratione cotidiana quam idem Rogerus , in mensa subdecani Carnotensis , jure sibi hereditario et feodaliter , vendicabat , dicto subdecano prorsus in contrarium asserente , tandem inter predictas partes transactum est et compositum hoc modo : memoratus igitur Wuillelmus , subdecanus , jamdicto Rogerio concessit ut , in quolibet festo duplici ecclesie nostre et quatriduanis processionibus Rogationum , dominica etiam in Ramis Palmarum et dominica proxima ante quadragesimale jejunium sacerdotum , Carnoti , si presens uterque fuerit , feodaliter in mensa subdecani vel etiam in domo sua , ipsius subdecani licentia , vel , si rationabili occasione fuerit detentus , per nuntium suum , transmissam procurationem persone sue tamen perciperet competenter . Sepedictus vero Rogerus residui temporis procurationem quam exigebat , supradicti subdecani arbitrio et conscientie reddendam , vel non reddendam , absolute reliquit , ita quod si ab ipso subdecano ad ipsius mensam , preter premissos dies , vocaretur , nullum ipsi subdecano vel successori suo posset per hoc prejudicium generari . Quod ut ratum in posterum perseveret , subdecanus ipse , pro se et pro successoribus suis subdecanis , firma , nobis approbantibus , concessione , sepedictus vero Rogerius , pro se et pro ipsius heredibus , interposita juramenti religione , firmavit . Nos etiam , a premissis partibus requisiti , presentem paginam inde conscribi et sigilli nostri fecimus impressione muniri . Actum publice Carnoti , in capitulo nostro , anno Domini MºCºXCºVIIº , mense januario . »

Gaufridus

Carnotensis

Willelmum

Rogerum

Roberti

Sancto-Mauricio

Rogerus

Carnotensis

Wuillelmus

Rogerio

Carnoti

Rogerus

Rogerius

Carnoti


« Ego Ludovicus , Blesensis comes et Clarimontis , notum facio universis presentem paginam inspecturis quod contencio vertebatur inter Philippum et Gaufridum et Henricum de Chaverneto et Pucelinam , matrem eorum , ex una parte , et inter Gaufridum , majorem de Auviler , ex altera , super quodam homagio et super quibusdam consuetudinibus quas predicti fratres et mater eorum a predicto majore exigebant ; e contrario major hoc se eis debere constanter negabat . Tandem vero , prudentum et discretorum virorum mediante consilio , contentio ista finem sortita est in hunc modum : predicti fratres Philippus , Gaufridus , et Henricus , et Pucelina , mater corum , in hoc concorditer convenerunt quod , pro pace de cetero firmiter obser vanda , concesserunt et , fide interposita , ratum in perpetuum habuerunt quod predictus Gaufridus , major , et pater ejus Ernaudus et Bernardus , carpentarius de Auviller , de contencione predicta super sacrosanctas reliquias possent legitime jurare , nec de cetero post juramentum ipsorum aliquid ultra super majorem reclamarent , nisi hoc solummodo quod post sacramentum suum legitime dicerent . Jurati itaque major et pater ejus et Bernardus dixerunt quod major debet facere homagium heredi de Chaverneto , cui accidet homagium jure hereditario , de justiciis et redditibus fideliter conservandis que veniunt ad manum domini de Chaverneto de territorio extra arpenta , salvo integre jure Capituli Carnotensis . Quando vero dominus de Chaverneto accipit homagium majoris , major ei pro omni servicio xx solidos erogat , nec ad magis potest eumdem majorem efforciare pro servitio homagii istius . Item juraverunt predicti , major scilicet et pater ejus et Bernardus , quod antecessores sui granicam et arpentum in quo sita est tali conditione a dominis de Chaverneto in dono acceperunt quod , singulis annis , pro granica illa , duos denarios Capitulo Carnotensi redderent ; quod si ullus majorem de granica illa molestaret vel gravaret , predictum Capitulum Carnotense , prout debet , majorem ab omni injuria illata liberaret et defenderet . Predictus vero major talem debet facere granchiam illam quod dominus de Chaverneto nullum inde dampnum percipiat , defectu clausture aut cooperture . Si vero hujusmodi defectibus dominus de Chaverneto dampnum aliquod sustinuerit , prefatus major dampnum domino de Chaverneto rationabiliter emendabit . Tempore vero messium , cum prima garba campipartis debebit afferri , major clavem granice illius sine dilatione tradet servienti domini de Chaverneto , qui eam tenebit et granicam custodiet donec omnes segetes campipartis intus afferantur et rationabiliter possint triturari , scilicet usque ad festum sancti Remigii tantummodo ; et tunc sine contradictione tenebitur serviens de Chaverneto reddere clavem majori , nisi forte prius segetes triturentur , et tunc etiam clavem et granicam major libere possidebit . A festo autem sancti Remigii usque ad tempus messium , rursum habebit major granicam libere ad usus suos sicut suam , cum farraginibus et paleis et veciis , et has farragines et paleas et vecias , sicut predicti juraverunt , et major et antecessores sui semper habuerunt a Capitulo Carnotensi et tenuerunt et relevaverunt . Major vero in granica illa , quotiens opus est , tenetur querere scopas et palas et vannos et que ad mun dandas segetes sunt vel erunt necessaria . Hec itaque , ut predicta sunt et sicut predicti homines juraverunt , prenominati fratres de Chaverneto et eorum mater Pucelina , fide corporaliter prestita , in perpetuum servanda et fideliter tenenda , concesserunt majori et heredibus suis in perpetuum libere et quiete possidenda . Ego autem , ad preces et peticionem utriusque partis , quia hoc ad feodum meum spectat , firmiter tenendum et garandizandum manucepi . Quod ut ratum habeatur et firmum , litteris commendavi et sigillo meo confirmavi . Testes sunt , Petrus de Villerbeton ; Robertus de Mesio ; Willelmus de Bardileriis ; Hugo Oliver de Feritate ; Raginaldus , mareschallus ; Robertus , frater Teobaldi , cancellarii mei ; Teobaldus de Hervevilla , clericus meus ; Philippus Savagius , clericus ; Johannes , Vindocinensis archidiaconus ; Odo , diaconus ; Matheus de Parisio ; Odo , filius Henrici de Bonevalle ; Hardoinus , carnifex ; Petrus , armiger ; Petrus de Viller ; Mauricius de Mamberoliis . Actum Carnotum , anno ab incarnatione Domini MºCº nonagesimo nono . Data per manum Teobaldi , cancellarii , xvi die marcii . »

Ludovicus

Blesensis

Clarimontis

Philippum

Gaufridum

Henricum de Chaverneto

Pucelinam

Gaufridum

Auviler

Philippus

Gaufridus

Henricus

Pucelina

Gaufridus

Ernaudus

Bernardus

Auviller

Bernardus

Chaverneto

Chaverneto

Carnotensis

Chaverneto

Bernardus

Chaverneto

Carnotense

Chaverneto

Chaverneto

Chaverneto

Chaverneto

Chaverneto

Carnotensi

Chaverneto

Pucelina

Petrus de Villerbeton

Robertus de Mesio

Willelmus de Bardileriis

Hugo Oliver de Feritate

Raginaldus

Robertus

Teobaldi

Teobaldus de Hervevilla

Philippus Savagius

Johannes

Vindocinensis

Odo

Matheus de Parisio

Odo

Henrici de Bonevalle

Hardoinus

Petrus

Petrus de Viller

Mauricius de Mamberoliis

Carnotum

Teobaldi


« Venerabilibus ac dilectissimis in Christo , fratribus et amicis , Nicolao decano et Capitulo Cenomanensi , Gaufridus decanus et universitas Capituli Carnotensis , salutem , cum devoto fraterne karitatis affectu . . . . . . In primis , noveritis quod quilibet ecclesie nostre canonicorum super qualibet personarum de familia sua , communitatis , et uxoribus ac liberis , ceteris que fami . . . . . . . . . ac fratre suo et concanonico , si ejus frater commensalis est , plenam omnium habet tuicionem , cum juridictionis ecclesiastice et secularis integra potestate . Quod si canonicus de aliquo suorum justiciam exibere refugerit , conquerenti defectum suum cogetur per ipsum Capitulum emendare , tota , si opus fuerit , ad Capitulum questione delata , omni prorsus episcopi nostri circa hoc aucthoritate seclusa ; quod de clericis chori non canonicis similiter observatur . Si vero Capitulum ipsum in juris exhibicione defecerit , tunc tandem per episcopum nostrum tota universitas nostra cogetur , ut plenam faciat conquerenti justiciam exhibere ; quod semper , ubi contra totum Capitulum ab extraneis agitur , observatur . Episcopus enim universitatis nostre judex est erga extraneos , et universitas judex est singulorum ; ita quod minimus eciam ecclesie nostre canonicus , ab episcopi juridictione liber penitus et immunis , ipsi Capitulo , prout domino suo , stat aut cadit . Persone tamen ecclesie nostre , que et ipse canonici sunt , super hiis que universitatem nostram tangere non videntur possunt coram episcopo , in claustro tamen et non alibi , conveniri , et juri stare tenentur , sub reliquarum examine personarum , racione fidelitatis quam ipsi episcopo , sub hominio personatibus ipsis annexo , ex antiquis temporibus consueverint astringi . Que videlicet iste persone , sub hiis que nostre sunt potestatis , utpote super prebendis , terris , hominibus , consuetudinibus nostris , nulla possunt racione ad episcopum trahi . Ad hoc , in ecclesiis dominationis nostre , atque ministris et parochianis eorum , nec episcopus , neque archidiaconus , ullam obtinet potestatem ; sed comprebendales eorum locorum canonici , pro disposicione Capituli , plena ibidem archidiaconi vice funguntur , appellacionibus tamen et hujusmodi que alibi ad episcopum pertinent Capitulo reservatis . Super ordinacionibus clericorum canonicorum et dedicationibus ecclesiarum et hujusmodi que nonnisi ab episcopo fieri permittuntur , noster est episcopus , si presens fuerit , requirendus ; super quibus tamen , ipso forte absente , vel ea exequi recusante , alterius episcopi licite possumus suffragium implorare . Si quis autem nostrorum , vel universitas nostra , sive clerici de choro nostro contra quamlibet personam , vel collegium dyocesis Carnotensis , causam habuerit , super hiis que ad tuicionem ecclesie pertinere noscuntur , archidiaconus ille ad quem id pertinet ex officio , inrequisito episcopo , causam ipsam tenetur , citato reo , ad Capitulum revocare , dictatam tandem a Capitulo ipso sentenciam effectui mandaturus ; quam etiam ipsam sentenciam idem archidiaconus tenetur gradatim , pro arbitrio Capituli et rei exigencia , postmodum agravare , vel pocius exequi a Capitulo agravatam , et decanos ac presbyteros quibus incumbit , ad ipsius observacionem sentencie , ipso Capituli loco , ad mandatum Capituli , fidei vel juramenti astringere caucione , episcopo nostro , nec ante sentenciam nec post , de jure aliquatenus retinente . In requirendis autem malefactoribus nostris hunc ordinem observamus quod malefactor noster , si presens fuerit in loco ubi delictum committitur , ipse est in propria persona requirendus ; alioquin , requisito ejus officiali ad quem id noscitur pertinere et juri stare nolente , terram illius eidem officiali commissam interdicto supponimus , ordine prenotato . Hiis et duximus adnectendum quod in generali sinodo injungitur ab episcopo presbyteris , annuatim , ut quicumque ipsorum hominem , predam , sive quamcumque rem ecclesiastice protectioni subjectam , in sua invenerit parrochia captam violenter , sive detentam , eam statim reddi postulet aut recredi ; quod si nequiverit obtinere , locum illum statim subteret interdicto . Quod si res capta ad aliam forte parrochiam transferratur , ad ipsum monebit ejusdem parrochie presbytero faciendum . In recredentia vero facienda major ille sive alterius nominis serviens ad cujus curam et officium res capta noscitur specialiter attinere , ipse et non alius detentori fidejussor , pro justicia exibenda ubi debetur , assignatur . Quod si forte detentor ipse recredentiam negaverit , rem alienam violenter captam , sive seisitam , tenere aliqua occasione contendens , non per exceptionem nec per appellationem potest aliqua racione tueri quominus eam reddere vel recredere compellatur . Addimus preterea quod ecclesia nostra vel civitas Carnotensis nec per episcopum , nec per aliam ecclesie nostre personam , nisi per Capitulum nostrum , potest interdicto supponi ; quod utique licet Capitulo pro delicto principis aut ministrorum suorum , qui et propter hoc extra urbem minime requiruntur , omni episcopi contradictione cessante , dum tamen , ob sui reverenciam et honorem debitum , tantummodo , si presens fuerit , requiratur . Semel autem lata pro querelis nostris aut nostrorum sentencia in quocumque tocius dyocesis loco , quoadusque de ipsis fuerit nobis integre satisfactum , non potest de jure ab archidiacono vel ab episcopo seu ab alio aliquatenus relaxari , salva tamen archidiaconi emendacione delicti , qui districtum vel rectum vulgariter appellatur , super qua etiam archidiaconi a Capitulo requisiti , ejus consueverunt acquiescere voluntati . Et notandum quod in justicia exigenda vel exercenda , negocium Capituli per majorum absenciam personarum nullatenus recordatur , cum , eis forte absentibus , ebdomadario sacerdoti , urgente negocio , liceat capitulum convocare et justitiam nihilominus exercere ; archidiaconi vero vices suas ad hoc tenentur committere alicui canonico in ecclesia residenti . Has vero et alias consuetudines ac libertates nostras scriptas et non scriptas et maxime privilegiatas , que non omnes scripto vel in memoria possunt ad presens facile comprehendi , Episcopus noster , quicumque pro tempore fuerit , tenetur nobis , per juramentum ex consuetudine debitum , ante ipsius consecracionem , publice in capitulo prestandum , fideliter tenere ac fideliter observare . Verum si episcopus vel archidiaconus premissis libertatibus nostris duxerit obviandum , nos , in ipsius confusionem et penam , cathedralem ecclesiam , excepto tamen sonitu campanarum , supponere possumus interdicto . Quin etiam archidiaconum ipsum , sicut quamlibet aliam juridictionis nostre personam , possumus per nos ipsos , omnium contradictione cessante , episcopum vero , tanquam juratum libertatis nostre . . . . . per majorem judicem , pro rei exigencia , severius cohercere . . . . . Incumbit vobis quatinus reverendum patrem ac dominum Hamelinum , divina providentia , episcopum vestrum , qui vos et ecclesiam vestram tam inestimabili dicitur libertate donasse , pre omnibus benefactoribus vestris , post primum ipsius ecclesie fundatorem , honorare in omnibus humiliter et devote et . . . . semper devocione diligere studeatis . »

Nicolao

Cenomanensi

Gaufridus

Carnotensis

Carnotensis

Carnotensis

Hamelinum